OTVORENA PETA REGIONALNA IZLOžBA PRIPLODNE STOKE "PODGORICA 2006"\n(Dnevni list POBJEDA, 20. maj 2006.)\nJoš kredita za stočare\nMinistar poljoprivrede , šumarstva i vodoprivrede u Vladi Crne Gore Milutin Simović i gradonačelnik Podgorice dr Miomir Mugoša, juče su na novoj Stočnoj pijaci otvorili petu regionalnu izložbu priplodne stoke "Podgorica 2006", na kojoj su učestvovala grla sa područja podgoričke, danilovgradske, ulcinjske, barske i cetinjske opštine.\nMinistar Simović je domaćim proizvođačima najavio niz kreditnih linija i ukazao na postignute rezultate koji se tiču proizvodnje mlijeka.\nSve brojnije podsticajne mjere kreiramo i sprovodimo u čvrstom uvjerenju da tako jačamo domaću proizvodnju hrane, kazao je Simović.\nGradonačelnik Podgorice dr Miomir Mugoša iskazao je veliko zadovoljstvo što se gradi moderna stočna pijaca , jedna od najsavremenijih u regionu.Razvojna politika Opštine usmjerena je ka tome da pomogne poljoprivrednicima da pristojno žive od svog rada, istakao je Mugoša.\nPijaca po mjeri farmera\nIzgradnju stočne pijace sa po 300 hiljada eura finansirali su Opština Podgorica i Ministarstvo poljoprivrede, šumarstva i vodoprivrede i IRD sa 200 hiljada eura. Glavni projekat pijace izradio je projektni biro "Arhikon" iz Podgorice, a radove je kvalitetno i na vrijeme izvelo preduzeće "Gradnja promet" iz Danilovgrada, kazao je dr Mugoša.\nZa apsolutnu šampionku izložbe proglašeno je grlo holštajnfrizijske rase, vlasnika Ranke Brajović iz Kosića, kod Danilovgrada. U kategoriji junica, za šampionku je proglašeno grlo smeđe rase, vlasnika Radomira Radulovića iz Tološa. Na jučerašnjoj izložbi, Hayija Ardolić je imao najbolju kolekciju ovaca, a najljepšu kolekciju koza Siništaj Prentaš iz Tuzi.


Pseudonauka za roditelje dece sa posebnim potrebama – Odiseja\nAKTUELNO / U nedavno najavljenom Centru za obuku roditelja dece sa posebnim potrebama, obuku će po svemu sudeći vršiti škola terapije koju stručnjaci osporavaju i kritikuju već decenijama\nrajem januara na sajtu Ministarstva za rad, zapošljavanje, boračka i socijalna pitanja najavljeno je otvaranje Centra za obuku roditelja dece sa posebnim potrebama. Na prvi pogled, u pitanju je dobra vest u društvu u kome se deca sa posebnim potrebama i njihovi roditelji neretko susreću sa preprekama ka ostvarivanju svojih prava. Zdravorazumski deluje zamisao da u socijalnu zaštitu spada i savetodavni rad sa roditeljima – kako da postupaju sa svojom decom i omoguće im dalji razvoj.\nMeđutim, nakon što je Politika 12. februara prenela ovu vest, Fakultet za specijalnu edukaciju i rehabilitaciju uputio je pismo Ministarstvu, koje se u međuvremenu pojavilo i na fakultetskoj Fejsbuk stranici. U ovom pismu oni izlažu svoje neslaganje ne sa postojanjem Centra, već sa osnovama na kojima počiva.\nNaime, jedan od razloga nezadovoljstva je što je ministar Zoran Đorđević, kako prenosi Politika, najavio da će u Centru raditi licencirani socijalni radnici koji prođu obuku stranih stručnjaka. Šta je sa defektolozima? Socijalni radnici svakako treba da imaju svoju ulogu u osnaživanju porodica čiji članovi imaju teškoće u razvoju, ali defektolog i socijalni radnik su dve različite struke koje, shodno tome, tokom svog obrazovanja stiču različita znanja i veštine.\nDefektolozi u svom pismu upozoravaju i na to ko su strani stručnjaci koji će držati obuku socijalnim radnicima. Kako se navodi na sajtu Ministarstva i u medijima, ministar se sastao sa izvesnim Daglasom Domanom, osnivačem i direktorom insitituta Doman International, a u obuci će biti korišćen tzv. Doman metod, koji je u velikom broju radova i knjiga okarakterisan kao pseudonaučan.\nAmerička pedijatrijska akademija već više decenija upozorava da se ovaj metod zasniva na zastareloj i previše pojednostavljenoj teoriji razvoja mozga. Osim toga, nauka nikada nije potvrdila njegovu efikasnost\nvaj metod dobio je ime po Glenu Domanu, Daglasovom ocu, osnivaču Instituta za ostvarivanje ljudskih potencijala, čiji su bestseleri prevedeni i kod nas. Jedan od njihovih osnovnih stavova je da se svako dete rađa sa potencijalom da bude genije, a da pre svega od roditelja zavisi da li će ono taj potencijal ostvariti. S tim u skladu, oni zastupaju tezu da su roditelji ujedno i najbolji terapeuti za svoje dete.\nMeđutim, da li je zaista tako? Kao što treba da se zna koju ulogu ima socijalni radnik, a koju defektolog, tako ni roditelj ne može zameniti terapeuta. Nesumnjivo je važno da roditelji dobiju od stručnjaka savete, ali je od podjednake važnosti da dete prođe kroz medicinske, fizioterapeutske, defektološke i druge potrebne tretmane koje sprovode stručnjaci.\nZanimljivo je da čak i u Smernicama za skrining, dijagnostiku i intervenciju kod dece sa poremećajima iz spektra autizma, koji je objavljen prošle godine a izradila ga je radna grupa Ministarstva zdravlja, piše da se Doman metod ne preporučuje. Sa druge strane, Daglas Doman je iste te godine bio gost na domaćim televizijama, a 2015. održao je u Beogradu predavanja u organizaciji Fondacije Đoković.\nDoman metod je, između ostalog, sporan zbog problematične teorijske osnove, a Američka pedijatrijska akademija već više decenija upozorava da se ovaj metod zasniva na zastareloj i previše pojednostavljenoj teoriji razvoja mozga. Osim toga, nauka nikada nije potvrdila njegovu efikasnost. Delotvornost ovog i drugih metoda trebalo bi da potvrde kontrolisana istraživanja, kojima se zastupnici Doman metoda – protive. Kontrolisana istraživanja podrazumevaju da grupa dece prolazi kroz određen vid terapije, dok kontrolna grupa ne dobija nikakvu pomoć, pa se kasnije njihovi rezultati porede. Međutim, Domanovi smatraju da to navodno nije u skladu sa Hipokratovom zakletvom, pa često roditeljima savetuju da ne dozvoljavaju da njihova deca učestvuju u nezavisnim istraživanjima koja bi eventualno utvrdila da li ovaj metod donosi korist.\nDok su u nekim državama, poput Norveške, rađena istraživanja o ekonomskoj isplativosti eksperimentisanja sa neproverenim metodama, nasuprot tretmanima koji imaju podršku nauke, može se postaviti i pitanje šta deca i roditelji dobijaju a šta gube. Roditelji dece sa teškoćama u razvoju u našem društvu su, kao i u velikom delu sveta, stavljeni pred niz dilema i ograničenja. Sistem socijalne i zdravstvene zaštite još uvek treba da se razvija tako da im pruži potrebnu podršku. Pored toga, roditelji su često zbunjeni šta se dešava sa njihovim detetom, doživljavaju veliki strah i stres zbog kojih porodice neretko ne ostaju složne.\nSasvim je jasno da je ovim roditeljima potrebna pomoć stručnjaka, ali da li će im pomoći dodavanje obaveze koje nemaju, da budu svom detetu i terapeut? I to pozivanjem na metod koji nema naučnu osnovu, koji se protivi kontrolnim studijama, a u kojem se može prepoznati i svaljivanje krivice na roditelja ukoliko dete ne postigne željene rezultate.


Guardian uvrstio Summer3p među najživopisnije festivale u Evropi | Happynovisad\n02. avg 2012. @ 14:27\nUgledni engleski časopis The Guardian je na svom sajtu, u članku novinarke Siane Rowe, dao pregled od osam evropskih festivala koji se održavaju na najatraktivnijim lokacijama. Pod nazivom Summer3p: Serbian SPA predstavljen je i Summer3p kao festival elektronske muzike u kojoj možete uživati iz udobnosti „gigantskog džakuzija“.\nOvo je još jedno priznanje za zanimljiv koncept Summer3p festivala, ali i za veliki entuzijazam koji organizatori, NVO AŠC i Fondacija Danilo Kiš, svake godine ulažu da bi napravili jednu od najboljih žurki u ovom delu Evrope.\nPored opisa atraktivne festivalske lokacije u članku se navode i informacije kako najjeftinije doći iz Engleske do Palića, gde odsesti, kad se održava festival...\nKompletan članak možete pročitati ovde.\nPodsećamo vas da su dve fotografije sa Summer3pa 2009. godine ušle u finale manifestacije UK Festival Awards u kategoriji Fan Photo Award. UK Festival Awards (www.festivalawards.com) je najpoznatija manifestacija koja se bavi festivalima i tretira se kao Oskar u muzičkoj industriji (kada su festivali u pitanju). U pitanju je jedina dodela nagrada posvećena evropskoj festivalskoj industriji. Summer3p se tada našao u društvu najpoznatijih evropskih festivala kao što su: Isle Of Wight, Glastonbury, T In the Park, Sonisphere i Big Chill, kao jedini festival iz Srbije i regiona.\nDeseti po redu festival elektronske muzike Summer3p, koji se održao od 19. do 22. jula, tokom četiri dana posetilo je oko sedam hiljada ljudi koji su pratili muzički program, pohađali radionice i provodlil se kraj Palićkog jezera i Termalnih bazena.


Čavić i Dodik ocjenili da je neophodno da haške optuženike hapse domaće vlasti - 2004-12-08\nPredsjednik Republike Srpske Dragan Čavić i lider opozicije u ovom entitetu, Milorad Dodik ocijenili su danas u Banjaluci da je neophodno da haške optuženike hapse domaće institucije uputivši niz kritika na račun Savjeta ministara B i H. Potpredsjednik Republike Srpske, Adil Osmanović je ove inicijative nazvao politikanstvom.\nRepublika Srpska mora hitno preduzeti mjere prema onima koji opstruišu saradnju sa Haškim tribunalom i u tom smislu je neophodno naći dobra rješenja za građane ovog entiteta i budućost zemlje. Izjavio je ovo danas u Banjaluci, predsjednik Republike Srpske, Dragan Čavić nakon sastanka sa liderom SNSD-a,Miloradom Dodikom.\n»Saglasni smo da za odstupanje od neizvršavanja obaveza prema Hagu ne treba da nam krivicu utvrđuje neko drugi nego da pokažemo međunarodnoj zajednici da mi sami znamo, prije svega, da ih ubijedimo i da im dokažemo da radimo potpuno operativno i bez predrasuda po ovom pitanju.«\nMilorad Dodik je za nesaradnju sa Haškim tribunalom optužio entitetsku Vladu ali je naglasio da ne treba rušiti institucije Republike Srpske, ujedno optuživši Savjet ministara B i H da ne zastupa ovaj entitet.\n»Ovaj Ministarski savjet ni personalno ni kolektivno nema podršku SNSD-a i on radi isključivo, protiv interesa Bosne i Hercegovine. Jer ako ne radi u interesu Republike Srpske onda znači da ne radi ni u interesu Bosne i Hercegovine.«\nPotpredsjednik Republike Srpske, Adil Osmanović danas je, odbacio bilo kakve inicijative opozicije, koja je i sama, kako je istakao bila na vlasti u proteklih devet godina.\n»Ove najnovije inicijative koje dolaze od strane nezavisnih socijaldemokrata i njihovog lidera Milorada Dodika smatram jednim običnim politikanstvom.«\nAdil Osmanović je poručio da je sada izvjesno da Bosna i Hercegovina neće biti pozvana u Partnerstvo za mir na NATO samitu koji počinje sutra te da stoga, treba očekivati institucionalne sankcije prema Republici Srpskoj, prije svega prema Ministarstvu unutrašnjih poslova.


Jelenić prihvatio kandidaturu za predsednika VSS - Naslovi.net vesti\nNekadašnji reprezentativac Viktor Jelenić prihvatio je kandidaturu za mesto predsednika Vaterpolo savaza Srbije. On je danas u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu, navodi se u... »\nJelenić prihvatio kandidaturu za predsednika VSS i predao program\nNekadašnji reprezentativac Viktor Jelenić prihvatio je kandidaturu za mesto predsednika Vaterpolo savaza Srbije.\nOn je u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu, navodi se u saopštenju VSS. Kandidaturu za izbor Viktora... »\nBEOGRAD: Nekadašnji srpski vaterpolista Viktor Jelenić prihvatio je danas kandidaturu za predsednika Vaterpolo saveza Srbije.\nOn je u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu.Predlog za kandidaturu Jelenića podnela Crvena zvezda i... »\nNekadašnji reprezentativac prihvati okandidaturu. Ostavio je plan i progrma rada za naredni period, a više će se znati na sednici Skupštine 24. aprila\nNekadašnji reprezentativac Viktor Jelenić prihvatio je danas kandidaturu za mesto predsednika Vaterpolo savaza Srbije. On je danas u Savezu, uz saglasnost, ostavio plan i program rada za naredni period uz obrazloženje da će... »\nFoto: MN Press Posle Milorada Krivokapića - Viktor Jelenić. Predsednik BVK Crvena zvezda i nekadašnji reprezentativac postaće novi predsednik Vaterpolo saveza, jer će biti jedini kandidat na izborima zakazanim za utorak, 24. april. Jelenić (47) ovog ponedeljka je... »\nNekadašnji srpski vaterpolista Viktor Jelenić prihvatio je danas kandidaturu za predsednika Vaterpolo saveza Srbije.\nOn je u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu. Predlog za kandidaturu Jelenića podnela Crvena zvezda i... »\nSportske.net ponedeljak, 16. april 2018.\nNekadašnji reprezentativac Viktor Jelenić prihvatio je danas kandidaturu za mesto predsednika Vaterpolo savaza Srbije.\nOn je danas u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu, navodi se u saopštenju VSS. Kandidaturu za izbor... »\nSportski žurnal ponedeljak, 16. april 2018.\nNekadašnji reprezentativac Viktor Jelenić prihvatio je kandidaturu za mesto predsednika Vaterpolo saveza Srbije\nViktor Jelenić je u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu, navodi se u saopštenju VSS. Kandidaturu za izbor... »\nNekadašnji reprezentativac Viktor Jelenić prihvatio je danas kandidaturu za mesto predsednika Vaterpolo savaza Srbije. On je danas u Savezu, uz saglasnost, ostavio plan i program rada za naredni period uz obrazloženje da će detaljnije govoriti na samoj sednici Skupštine 24. aprila u Beogradu,... »\nSputnik pre 51 minut\nElektrični Nio ES6\nAuto blog pre 21 minut\nKraj: Partizan - FMP 83:77\nVečernje novosti pre 8 sati još 5 povezanih


Akcija "Ares": Uhapšeno 360 osoba širom Srbije\nMondo\t16.07.2017 15:53\nUhapšen i jedan od najvećih kriminalaca u Beogradu...Zbog više krivičnih dela policija je uhapsila 360 osoba, a protiv još 202 osobe podnete su krivične prijave, kaže ministar policije. Objavljeni snimci akcije...\nOni su uhapšeni u policijskoj akciji "Ares", rekao je ministar Nebojša Stefanović na konferenciji za novinare.\nIzmeđu ostalog uhapšeni su zbog:\n- neovlašćene proizvodnje i stavljanja u promet opojnih droga,\n- ubistva u pokušaju,\n- silovanja i nedozvoljenih polnih radnji,\n- iskorišćavanja maloletnih lica za pornografiju,\n- zlostavljanja i mučenja,\n- teške krađe...\nAkcija je sprovedena u 27 opština i gradova u Srbiji.\nPodnete su krivične prijave tako da je procesuirano ukupno 562 osobe.\nMinistar policije je naveo da je oduzeto 167 kilograma narkotika, kokaina, heroina, hašiša, maruihuane i ektazija kao i da su otkrivene tri laboratorije za proizvodnju marihuane.\nOduzeto je 29 pušaka, 4 automatske puške, 30 pištolja, jedan kilogram eksploziva, šest bombi i više od 3.000 komada municije.\nZaplenjena je veća količina novca, 19 vozila kao i više računara i 150 gigabajta pedofilskog materijala, dodao je Stefanović.\nPAO JEDAN OD NAJVEĆIH BEOGRADSKIH KRIMINALACA!\nMinistar je rekao da su neke od najvećih zaplena izvedene u Beogradu i Novom Sadu.\nU Beogradu je uhapšen D.Ć. (30), kako je rekao Stefanović, pripadnik jedne od dve najveće kriminalne grupe zbog iznude.\n"On je uhapšen prilikom pokušaja iznude oko 20.000 evra" rekao je Stefanović i dodao da je prilikom pretresa kod njega pronađeno šest automobila i 20 ključeva drugih vozila, 13 luksuznih satova, kao i 5.500 evra u gotovom novcu.\nPolicija je u Novom Sadu uhapsila G.B. (39) i M.J. (36) zbog sumnje na neovlašćenu proizvodnju i stavljanje u promet opojnih droga i kod njih je pronađeno 38 kilograma marihuane, 12 kilograma ekstazija, 2,5 kilograma amfetamina, 460 grama kokaina, kilogram hašisa i tri ištolja.\nU Beogradu je uhapšen G.M. (54) zbog sumnje na isto delo, a kod njega je pronađena laboratorija za proizvodnju i oko 60 kilograma marihuane, rekao je Stefanović.\nOn je dodao da policija nastavlja rad na suzbijanju kriminala i zahvalio pripadnicima policije koji su, zajedno sa nadležnim tužilaštvima, radili na ovoj, kako je rekao, jednoj od najvećih akcija.\nStefanović je ranije danas za TV Pink objasnio da je policija više meseci pratila određene kriminalne grupe i pojedince koji su izvršioci „različitih zadataka“.\n"Mislim da ćemo tokom dana moći da saopštimo šta su rezultati tih aktivnosti. Da građani vide da nema vremena u kojem policija ne radi, da nema odmora, pauze, leta, već da smo posvećeni tome da građani budu maksimalno bezbedni“, rekao je Stefanović.


Dačić: Tokom sledeće nedelje o formatu dijaloga\n17.01.2021 | Info\nPredsednik Skupštine Srbije Ivica Dačić izjavio je danas da bi tokom sledeće nedelje sa predsedavajućim Spoljnopolitičkog odbora Evropskog parlamenta Dejvidom Mekalisterom trebalo okvirno da dogovori format dijaloga vlasti i opozicije.\n“Razgovor i dijalog treba da bude sa svim strankama, jer se ovde razgovara o izbornim uslovima”, rekao je za Dačić gostujući u Dnevniku RTS.\nOn je istakao da je važno da se kaže da je dijalog već započet u prethodnom mandatu parlamenta, a da će sada biti nastavljen.\n“Tada je dogovoreno da predsednik parlamenta i predstavnik EU budu kopredsedavajući dijaloga, a sada treba definisati njegov format - od dinamike do tema, i šta se očekuje u narednom periodu", kazao je Dačić.\nPredsednik parlamenta kaže i da pojedine opozicione stranke imaju nerealne zahteve i očekivanja od dijaloga.\n"Iz opozicije kažu da ja ne mogu da kopredsedavam jer sam deo vlasti, pa sa kime oni misle da razgovaraju. Ovo nisu želje i pozdravi slušalaca i na pogrešnom su putu ako veruju da će dobiti prelaznu vladu bez izbora", poručio je Dačić.\nPrema njegovim rečima, iz prethodnog dijaloga je realizovano 80 odsto dogovorenog.\n"Ne čeka opozicija moj poziv. Oni šalju dokumenta evropskim zvaničnicima, a samo dve partije su se obratile sa željom da učestvuju", rekao je Dačić i dodao da je vlast spremna na dijalog, što je već pokazala u prehodnom mandatu, ali je problem što neki ne žele da sednu za isti sto, a neki neće sa predstavnicima EU.\n"Razgovor i dijalog treba da bude sa svima, bez obzira da li su za EU ili ne, jer se ovde razgovara o izbornim uslovima. Nema čarobnog štapića, ne može prazna vreća da stoji uspravno, mora da postoji politika da biste pobedili na izborima”, kazao je Dačić.


Tanjug 26. oktobra 2020. 17:12\nBEOGRAD – Elektroprivreda Srbije objavila je danas da u ogranku RB „Kolubara“ Ceroviti potok postoje funkcionalni i uredni toaleti, kao i prostorije za presvlačenje.\nEPS je saopštio da poljski toaleti sa fotografija koje je objavila potpredsednica Stranke slobode i pravde Marinika Tepić nisu u upotrebi.\nNjene tvrdnje o uslovima rada zaposlenih EPS ocenjuje kao neosnovane i zlonamerne.\n„U cilju poboljšanja uslova rada zaposlenih u ovom delu ‘Kolubare’ i EPS-a gradi se novo kontejnersko naselja sa mokrim čvorom i izvode radovi na sređivanju mokrog čvora u okviru elektro radionice Polja B“, navodi EPS.\nZa drugi objekat sa snimka Tepićeve, EPS ističe da je toalet u okviru kantine „Ugostiteljstva“, koju ne koriste radnici EPS-a, jer zaposleni imaju toalete u okviru proizvodnih objekata Kolubarine „Prerade“.\n„EPS brine o zaposlenima u „Kolubari“ i samo u ovoj godini za zdravstvene usluge izdvojeno je 113 miliona dinara, za ličnu zaštitnu opremu izdvojeno je 46 miliona, a za odeću i obuću 265 miliona dinara“, navodi se u reagovanju.\nZa najbolje biznis ideje nezaposlenih žena u Srbiji kompanija Mocart…


Kosovska vlada: Ukinuta odluka kojom je ograničeno kretanje - Gorapress.net\n26.09.2020. u 18:10\nKosovska vlada: Ukinuta odluka kojom je ograničeno kretanje\nKosovska vlada ukinula je večeras svoju prethodnu odluku od 28. jula, kojom je, između ostalog, uveden noćni policijski sat za 13 opština na Kosovu, ali i produžen policijski sat za četiri opštine na Severu koji je na snazi bio od 8. jula.\nJednom tačkom nove odluke ukinuta je prethodna odluka kosovske vlade od 28. jula, kada je uveden novi set mera u borbi protiv pandemije korona virusa.\nMeđu ovim merama su, između ostalog bile zabrana javnih okupljanja više od pet lica, zabrana prisustvovanja verskim obredima, zabrana kretanja građana u periodu od 22:30 do 05:00 u 13 opština na Kosovu ali i produžetak mere donete početkom jula kojom je uvedeno ograničeno kretanje za građane iz opština na Severu Kosova.\nU novoj odluci nema direktnih navoda da se ukida policijski sat, iako se praktično ovom odlukom prethodna stavlja van snage.\nNovom odlukom je ujedno dozvoljeno građanima da učestvuju u verskim ceremonijama i aktivnostima, u verskim objektima i izvan njih, ali uz poštovanje Priručnika za zaštitu širenja kovid-19.\nMere za strance\nOd danas svi strani državljani koji ulaze na Kosovo, a koji dolaze iz visoko rizičnih zemalja, prema zvaničnom spisku ECDC-a, moraju imati sa sobom negativan PCR test. Ova mera se primenjuje na osnovu principa reciprociteta – što, prema ranijem tumačenju slične odluke kosovske vlade, znači da se mera primenjuje na one zemlje koje isto zahtevaju od građana Kosova.\nOd ove odluke postoje izuzeci. Ona se ne odnosi na one koji ulaze na teritoriju Kosova kopneno kako bi putovali avionom sa međunarodnog aerodroma „Adem Jašari“ i ukoliko potpišu izjavu da će Kosovo napustiti u roku od tri sata i pokažu avionsku kartu.\nNe odnosi se i na one koji slete u Prištinu a potom kopneno napuste Kosovo, pod uslovom da potpišu izjavu da će izaći sa teritorije Kosova u roku od tri sata.\nVozači – prevoznici, takođe ne moraju da imaju negativan PCR test ukoliko „poštuju protokol za međunarodni transport“.\nStrani državljani koji imaju dozvolu za privremeni ili stalni boravak na Kosovu u obavezi su da podnesu potvrdu o negativnom PCR testu, ne starijem od 72 sati. U slučaju da nemaju negativan PCR test, obavezuju se na sedmodnevnu samoizolaciju.\nOdluka o obaveznom PCR testu ne odnosi se na strane diplomate i njihove porodice.\nOni koji poseduju lična dokumenta koje je izdalo Kosovo, ali imaju prebivališta u drugoj državi, u obavezi su takođe da pri ulasku na teritoriju Kosova predoče negativan PCR test, ne stariji od 72 sata.\nMerenje temperature je obavezno tokom ulaska u zatvorene sportske objekte, kao i sportske objekte na otvorenom.\nDozvoljen je i rad teretana i zatvorenih bazena za pojedinačne rekreativne aktivnosti u skladu sa priručnikom za zaštitu od kovid-19, navodi se u novoj odluci kosovske vlade, takođe bez preciziranja na koje se to „pojedinačne aktivnosti“ odnosi.\n„Procenat korišćenja prostora važiće za sve aktivnosti, kako za predstave, tako i za vežbe, a u skladu sa Uputstvom za zaštitu od širenja kovid-19“, navodi se, uz naznaku da je merenje temperature obavezujuće za sve koji ulaze u objekat.\nKada je reč o radu javnih i privatnih obdaništa na Kosovu, on će se organizovati na osnovu procene i uz nadzor opštinskih vlasti. Merenje temperature je obavezno za sve prilikom ulaska u ove objekte, naznačeno je.\nJavne i privatne ustanove su u obavezi da se pridržavaju priručnika za zaštitu od širenja kovid 19 i drže dezinfikante za ruke i maske za lice na pristupačnim mestima na ulazu u objekat.\nSve javne i privatne ustanove u obavezi su da na vidljivom mestu stave znak na svakom ulazu u objekat kojim se ukazuje da je zabranjen ulazak bez maski i da je neophodno poštovati fizičku distancu.\nSvi koji pružaju usluge javnog prevoza – autobusi, kombiji, i taksi vozila, u obavezi su da i dalje rade sa prepolovljenim kapacitetom kada je reč o broju putnika koje prevoze.\nZatraženo je ujedno od svih opština da ujedno u potpunosti reaktiviraju svoje lokalne štabove.


Pompeo preti Rusiji: Ako se umešate u izbore, čekaju vas posledice - 14.09.2018, Sputnik Srbija\nAmerički državni sekretar Majk Pompeo izjavio je u petak da Rusiju ili bilo koju drugu zemlju čekaju posledice u slučaju mešanja u američke izbore. 14.09.2018, Sputnik Srbija\nrusija, vesti, svet, majk pompeo\n22:08 14.09.2018 (Osveženo: 22:09 14.09.2018)\n31 Avgust 2018, 18:26\n„Poslednjih godina Rusija je bila posebno agresivna u korišćenju svog sajber-potencijala, dezinformacija i drugih tajnih mera usmerenih na pokušaje da se poseje nestabilnost u Americi. Kako je jasno dao na znanje ukaz (predsednika SAD Donalda Trampa o sankcijama za mešanje u izbore), ako se Rusija, ili bilo koja druga vlada, ili ljudi koji deluju u njihovo ime, umešaju u izbore u SAD, suočiće se s brzim i žestokim posledicama“, rekao je Pompeo novinarima.\nŠef ruske diplomatije Sergej Lavrov je, govoreći o navodnom ruskom mešanju u predsedničke izbore u SAD 2016. godine, ukazao na to da nema nikakvih činjenica koje to potvrđuju.\nSavetnik predsednika SAD za nacionalnu bezbednost Džon Bolton je izjavio da ga je ruski predsednik Vladimir Putin uverio da se Rusija nije mešala u američke izbore.


Apel USDE za odbacivanjem zahteva Vlade SAD | Srpska dijaspora | Vesti iz dijaspore i o dijaspori\nNaslovna Dijaspora Skandinavija Apel USDE za odbacivanjem zahteva Vlade SAD\nApel USDE za odbacivanjem zahteva Vlade SAD\n1. јула 2003.\nPoštovani članovi Saveta ministara Srbije i Crne Gore\nOko 3 miliona državljana SiCG žive van granica otadžbine, ali to nikako ne znači da dešavanja u matici (ili sa našom maticom) nisu za nas od iste važnosti kao za sve druge njene građane.\nUjedinjena srpska dijaspora Evrope (USDE) koja danas na organizovan način koordinira delovanja naših organizacija u rasejanju, oseća potrebu da Vam pre donošenja Vaše odluke, koja je od istorijske važnosti za budućnost našeg naroda i države, uputi sledeći apel:\nSrbija i Crna Gora nikada neće biti pedeset treća američka država. Za razliku od Amerike, naša otadžbina jeste deo Evrope i biće sigurno član Evropske unije. Da li će to ići brže ili sporije, zavisi u mnogome od buduće demkratske i druge političke odgovornosti u Srbiji i Crnoj Gori.\nDa li ćete prihvatiti zahtev SAD da su njeni državljani iznad svih ostalih, ili ćete se odazvati molbi Evropske unije da to ne učinite, nesumljivo je jedna od takvih odluka i odgovornosti.\nPrihvatanje zahteva Amerike bilo bi ravno konstataciji da u venama američkih državljana teče plava, a kod ostalih naroda, koji decenijama krvare, samo crvena krv i za čije prolivanje (ako ga je američki državljanin prolio, ili prouzrokovao njeno prolivanje) njima ne može da sudi isti sud koji će, često na zahtev Amerike, suditi ostalim narodima i pojedincima? Ukoliko prihvatite zahtev SAD bila bi to, po našem mišljenju, još jedna politička odluka od kratkotrajne, političke, koristi.\nNakon konsultacija i razgovora sa mnogim našim organizacijama, ali i dijaloga sa predstavnicima vlasti i drugih institucija zapadnih evropskih zemalja, sigurni smo da je za našu otadžbinu, za časniju i bolju budućnost svih njenih građana kao i ekonomsko Âegzistencijalnu, pravnu i opštu sigurnost naroda državne zajednice Srbija i Crna Gora, neophodno da SiCG prihvati molbu Evropske unije. Imajući u vidu odnos Evrope i SAD, pre i posle rata u Iraku, logična je predpostavka da SAD neće kazniti našu zemlju, onoliko koliko predpostavljate da bi učinili, ako se naša Vlada opredeli za Evropsku opciju.\nU ime velikog dela naše dijaspore u Evropi, molimo vas da odbacite zahtev Vlade SAD!


Rade Šerbedžija održao besplatan koncert za Novobeograđane - Aleksandar Šapić : Aleksandar Šapić\nRade Šerbedžija održao besplatan koncert za Novobeograđane\nRade Šerbedžija priredio je, u petak uveče Novobeograđanima, nezaboravno veče ispunjeno muzikom, poezijom i emocijama. Koncert je organizovala opština Novi Beograd i bio je besplatan za sve njene građane.\nHala sportova bile je ispunjena do poslednjeg mesta, a više od 5.000 ljudi koji su proveli veče na koncertu uživali su u Šerbedžijinim pesmama i izvođenju poznatih stihova. Koncert je počeo pesmom „Vrijeme je, draga, vrijeme je“ sa istoimenog albuma, u pratnji vrsnih muzičara benda “Zapadni kolodvor”. Zatom su se ređale obrade pesama poznatih autora,Džonija Štulića, Arsena Dedić, ali i zvuci popularnih romskih balada,slavonskih i makedonskih pesama.\nRade Šerbedžija nedavno je postao ambasador Humanitarne fondacije Novi Beograd. Deo koncert posvetio je predstavljanju rada Fondacije i pozvao građane da se uključe u ovu humanu misiju. Kraj koncerta , koji je trajao više od dva sata Šerbedžija je završio čuvenom „Ne daj se, Ines“. Organizovanjem koncerta, opština Novi Beograd počela je proslavu novogodišnjih praznika koju će zaokružiti podelom oko 4.000 besplatnih paketića za najmlađe, u subotu, 26. decembra 2015. godine, i velikom manifestacijom Ulica otvorenog srca, 1. janura 2016. u Bulevaru Zorana Đinđića.


Univerzitet u Novoj Gorici na sajmu obrazovanja „Moja karijera – moj izbor“ u Nišu Univerzitet u Novoj Gorici na sajmu obrazovanja „Moja karijera – moj izbor“ u Nišu ·\n2ТМ > Obrazovanje > Univerzitet u Novoj Gorici na sajmu obrazovanja „Moja karijera – moj izbor“ u Nišu\nKoliki su životni troškovi studenta u Sloveniji? 2TM s uspehom okončao učešće na sajmu obrazovanja u Požarevcu\nUniverzitet u Novoj Gorici na sajmu obrazovanja „Moja karijera – moj izbor“ u Nišu\nMeđunarodni sajam obrazovanja “Moja karijera – Moj izbor“, 11. po redu, počinje sutra i trajaće do srede, 18. aprila, a biće održan u Domu Vojske Srbije. Na Sajmu će preko 40 visokih škola i najuspešnijih privatnih i državnih fakulteta iz Niša, Srbije i inostranstva, prezentovati ponudu najmodernijih vidova obrazovanja.\nU okviru dešavanja na Sajmu u posebnom prostoru, biće organizovana prateća dešavanja – besplatne kreativne radionice, prezentacije fakulteta i promocije knjiga. Sajam će pratiti okrugli stolovi i tribine različitih tematika.\nNa Sajmu će kao vid neformalnog obrazovanja, prezentovati svoj rad i agencije koje se bave edukacijom iz oblasti učenja stranih jezika, škole računara, socijalnih veština, tehnika pregovaranja, marketinga, PR, menadžmenta i računovodstva.\n“Organizovanu posetu 11. Međunarodnom sajmu “Moja karijera – Moj izbor” najavile su brojne srednje škole iz Niša i regiona. Na osnovu dosadašnjeg interesovanja očekujemo veliku posetu ne samo niških već i budućih studenata iz čitavog regiona”, kažu organizatori i dodaju: “Iskustvo sa ranijih sajmova je pokazalo da je neophodno da Sajam prate multimedijalni događaji čime privlačimo pažnju novih, vizuelnih generacija. U skladu sa tim izlagači su u mogućnosti da pored standardnog promotivnog nastupa uz podršku štampanog materijala, predstave svoj rad i zainteresuju buduće studente kroz zanimljive eksperimente iz svoje naučne oblasti, čime dodajemo manifestaciji i mali festival nauke“.\nMultimedijalna prezentacija u zasebnom prostoru biće deo ovogodišnjeg Sajma. Izlagači biraju neku atraktivnu temu iz svoje naučne oblasti koja kroz atraktivan način promoviše sam fakultet odnosno Visoku školu. Posetioci imaju mogućnost ne samo da se upoznaju sa radom obrazovnih institucija već i da dobiju informaciju iz prve ruke o najnovijim trendovima iz različitih oblasti i da time olakšaju izbor za dalje školovanje. Ove prezentacije izazivaju značajno interesovanje đaka iz Niških srednjih škola koji se prijavljuju za ove prezentacije.\nBiće održana i prezentacija mogućnosti studiranja u inostranstvu kroz rad, zatim besplatne kreativne edukativne radionice, preko 20 besplatnih radionica.\nUniverzitet u Novoj Gorici poziva sve zainteresovane da posete njihov štand danas i sutra. Njihovi studenti koji će takođe biti prisutni pružiće zainteresovanima sve informacije o studijama i studijskim programima na ovom univerzitetu.\nPodsećamo da drugi upisni rok na Univerzitetu u Novoj Gorici počinje 1. maja.\nIzvor: belami.rs, facebook.com


Izvor: NoviMagazin.rs, 17.Jun.2020, 14:05\nKan, čija je godišnja plata 152.734 funti (170.000 evra), takođe je zamrznuo plate svog 15-članog tima, dok britanska prestonica rizikuje da u naredne dve godine ima manji budžet za 493 miliona funti (550 miliona evra).\n"Kovid-19 je imao razorni uticaj na javne >> Pročitaj celu vest na sajtu NoviMagazin.rs << finansije Londona, koje su bile sjajne pre pandemije", naveo je u saopštenju Kan.\nPrihodi londonskog transportnog operatera (TfL) su tokom pandemije opali za više od 90 odsto, a prihodi od poreza su se urušili zato što brojna domaćinstva i firme više nisu u stanju da ih plaćaju.\nSadik Kan je upozorio i da će bez podrške vlade biti neophodna smanjenja budžeta policije, vatrogasaca i javnog prevoza.\n"Ovo je najgori trenutak za povratak na mere štednje - upravo kada moramo da ulažemo u oporavak u Londonu", ocenio je on i istakao da su lokalne samouprave širom Velike Britanije suočavaju sa istim finansijskim izazovima.\nŠkotska vlada je početkom juna takođe upozorila na "duboke rezove" javnih usluga ukoliko ne bude mogla da poveća kapacitet zaduživanja u cilju suočavanja sa krizom.\nBritanska vlada je sredinom maja obezbedila 1,6 milijardi funti TfL kako bi sprečila smanjenje saobraćanja\nautobusa i metroa u zamenu za povećanje cene karata.\nLokalni izbori je trebalo da budu održani u maju, ali su zbog pandemije pomereni na 2021. godinu.\nB92: Gradonačelnik smanjio sebi platu zbog pandemije: "Moramo da ulažemo u oporavak"\nGradonačelnik Londona Sadik Kan saopštio je da je smanjio svoju platu za 10 odsto zbog pandemije i pozvao britansku vladu da podrži lokalne vlasti kako bi se izbeglo smanjenje javnih usluga...Kan, čija je godišnja plata 152.734 funti (170.000 evra), takođe je zamrznuo plate svom timu od 15 članova,...


dorćol Arhive - Dan u Beogradu\nNaslovna » Arhive po tagovima: dorćol\nArhive po tagovima: dorćol\nPešačka nedelja i Biciklijada (19. septembar 2021)\n17. septembar 2021. Akcije 0\nU nedelju, 19. septembra 2021. od 9.00 do 15.30, biće upriličena Pešačka nedelja i Biciklijada u okviru Evropske nedelje mobilnosti.\nBiciklijada u Beogradu (30. maj 2021)\n28. maj 2021. Sport 0\nAsocijacija „Sport za sve“ Beograda organizovaće u nedelju, 30. maja 2021. od 11.00 do 13.00, rekreativnu manifestaciju Biciklijada.\nHOTEL MONA PLAZA: Jedinstveno gastronomsko iskustvo na novom mestu u gradu\n14. maj 2020. Ukusi Beograda 0\nHotel Mona Plaza pružiće svim ljubiteljima dobrih ukusa jedinstveno gastronomsko iskustvo u srcu starog Beograda, na donjem Dorćolu.\nStil se gradi detaljima: Vodič kroz specifičnosti novog hotela Mona Plaza\n26. februar 2020. Hoteli u Beogradu, Turizam 0\nHotel sa pričom po kojoj već postaje prepoznatljiv u javnosti – Mona Plaza – nedavno je počeo sa radom i o tome smo već pisali.\n4. Underpants Run u Beogradu\n21. februar 2020. Sport 0\n4. Underpants Run organizovaće Beogradski trkački klub u subotu, 22. februara 2020. od 12.00, sa startom u Ulici Tadeuša Košćuška.\nSmog Jog Beograd: Bitka za kretanje = Bitka za vazduh\n21. januar 2020. Akcije 0\nSmog Jog Beograd – Trčanje pod maskama organizovaće Beogradski trkački klub i sajt trcanje.rs u sredu, 22. januara 2020. od 19.00.\nHotel Mona Plaza: Idealno mesto za predah na kom se susreću današnji i nekadašnji Dorćol\n20. januar 2020. Hoteli u Beogradu, Turizam 0\nStari ili donji Dorćol, mesto je susreta starog i novog duha Beograda. Da li ste skoro prošetali ovom lokacijom?\nBogojavljenje 2020: Plivanje za Časni krst na Dorćolu i u Zemunu\n13. januar 2020. Akcije 0\nPetnaesto svesrpsko i trinaesto Međunarodno plivanje za Časni krst biće održano na Dorćolu, u nedelju, 19. januara 2020. godine.\nDoček Nove godine 2020. u novom hotelu Mona Plaza\n29. novembar 2019. Izlasci 0\nDoček Nove godine 2020. biće savršen u novom hotelu Mona Plaza, na donjem Dorćolu, prestoničkoj raskrsnici kultura i stilova.\nUspostavljanje privremene autobuske linije 5A\n4. novembar 2019. BG servis 0\nOd danas, 4. novembra 2019, privremeno je uvedena linija javnog gradskog prevoza 5A (Dorćol / SRC „Milan Gale Muškatirović“ – Vukov spomenik).\nPosle festivala Rekonstrukcija: Novi murali u Beogradu\n13. septembar 2019. Obrati pažnju! 0\nNovi murali u Beogradu mogu se videti na fasadama Dorćola, kao i na zidu u dvorištu Osnovne škole „Kralj Petar I“.\nBeogradska biciklijada 2019\n13. maj 2019. Sport 1\nU nedelju, 19. maja 2019. od 11.00, u prestonici će biti održana sportsko-rekreativna manifestacija Beogradska biciklijada.\nBeogradska porodična trka, 31. mart 2019.\n27. mart 2019. Sport 0\nU nedelju, 31. marta 2019, na Dorćolu biće održana Beogradska porodična trka, besplatnu sportsku manifestaciju sa porukom „Zajedno aktivni“.\nSvetski dan vrabaca: Akcija na Dorćolu u subotu\n20. mart 2019. Akcije 0\nSvetski dan vrabaca obeležava se 20. marta, a u subotu, 23. marta od 12.00 do 15.00, biće upriličena akcija na Dorćolskom keju tim povodom.\nNovi izgled donjeg Dorćola – K Distrikt\n12. februar 2018. Budući Beograd 0\nDanas je predstavljen projekat „K Distrikt“, poslovno-stambeni kompleks na mestu nekadašnje fabrike „Beko“ na donjem Dorćolu.\nNovi Muzej Nikole Tesle na Dorćolu\n31. juli 2017. Budući Beograd 0\nNa mestu stare električne centrale na Dorćolu biće izgrađen novi Muzej Nikole Tesle.\nU Žitomlinu: Mikser festival 2017\n12. maj 2017. Festivali 0\nOd 25. do 28. maja biće održan deveti Mikser festival na mestu na kom je sve i počelo: u silosima nekadašnjeg Žitomlina.\nAllure Caramel Hotel\n6. juni 2016. Hoteli u Beogradu 0\nEkskluzivni butik hotel sa pet zvezdica Allure Caramel deo je svetski poznatog hotelskog lanca Karisma Hotels & Resorts. Oznaka Allure u Karisma grupaciji naglašava da se radi o luksuznom gradskom hotelu, sa opremom, ambijentom i uslugom na vrhunskom nivou.\nZatvorena biciklistička staza od Dorćola do Ade\n11. juli 2015. Obrati pažnju! 0\nU sred sezone zatvara se biciklistička staza od Dorćola do Ade, a biciklistima je predložena obilaznica, preko Novog Beograda.\nKPTM: Cons Project, 9. i 10. maja\n3. maj 2014. Izlasci Komentari su isključeni na KPTM: Cons Project, 9. i 10. maja\nNa novoj lokaciji, KPTM na Dorćolu (Žorža Klemansoa 22), 9. i 10. maja biće održan Cons Project, manifestacija koja će okupiti ljubitelje uličnih subkultura.


Pravosuđe na temeljima ljudskih prava/\nProjekat finansira Fond za ljudska prava\nTrajanje: 1. januar – 31. decembar 2016.\nBudžet: € 350,000\nFinansiranje: Fond za ljudska prava\nKo će biti korisnici projekta?\nVrhovni kasacioni sud, Ustavni sud, Ministarstvo pravde, četiri apelaciona suda (Beograd, Kragujevac, Niš i Novi Sad), Privredni apelacioni sud, Pravosudna akademija, pravni fakulteti i šire društvo.\nCilj projekta je jačanje zaštite ljudskih prava u Srbiji kroz povećanje odgovornosti nacionalnih sudova da ugrade Evropsku konvenciju o ljudskim pravima (Evropska konvencija) u odluke na nacionalnom nivou.\nOčekivani rezultati i projektne aktivnosti\nProjekat ima za cilj:\n- sticanje dodatnog znanja i veština sudija, sudijskih pomoćnika i sudskih savetnika svih operativnih partnera sudova po pitanju primene Evropske konvencije i jurisprudencije Evropskog suda za ljudska prava (Evropski sud) u svakodnevnom radu;\n- unapređenje međusobnog sudijskog dijaloga o najboljim načinima primene Evropske konvencije i jurisprudencije Evropskog suda na nacionalnom nivou, u vezi sa posebnih pravnim pitanjima repetitivne prirode;\n- jačanje institucionalnog kapaciteta pravnih fakulteta za pružanje sveobuhvatnog obrazovnog programa o ljudskim pravima studentima na završnim godinama studija, kroz unapređenje njihovih veština pisanja i rezonovanja.\nKako će projekat raditi (metodologija)\nIzabrani format komunikacije sa korisnicima – otvorenost i konsultacije, kao i sveobuhvatni pristup projekta, osiguraće kontinuiranu posvećenost i iniciraće neophodne promene. To će obezbediti intervencije koje odgovaraju potrebama partnera projekta i maksimalne rezultate, čime će se istovremeno omogućiti održivost projektnih intervencija.\nInteraktivni treninzi, rasprave među učesnicima na istom profesionalnom nivou, razmena najboljih iskustava i studijske posete, kombinovaće se u cilju postizanja najboljih rezultata.\nU zavisnosti od rezultata postignutih na projektu, o nastavku projekta će se razgovarati sa glavnim učesnicima. Predložene buduće altivnosti će biti bazirane na ključnim prioritetima koje su organi u Srbiji definisali u Nacionalnoj strategiji za reformu pravosuđa i pratećem Akcinom planu, kao i Akcionom planu za poglavlje 23.


OI: Odbojkašice Brazila osvojile zlatnu medalju\nOdbojkašice Brazila osvojile su danas zlatnu medalju na Olimpijskim igrama u Londonu, pošto su savladale SAD sa 3:1 (11:25, 25:17, 25:20, 25:17).\nSrpska tekvondo reprezentativka Milica Mandić rekla je da je bila sigurna u sebe u polufinalnom meču protiv Ruskinje Anastazije Barišnjikove, kao i da očekuje da će uspeti da kontroliše emocije...\nFudbaleri Meksika pobedili Brazil i osvojili zlatnu medalju\nMuška fudbalska reprezentacija Meksika osvojila je danas zlatnu medalju na Olimpijskim igrama u Londonu, pošto je u finalu pobedila Brazil s 2:1.\n18:02 >> 19:32\nMilica Mandić u finalu Olimpijade\nSrpska tekvondistkinja Milica Mandić plasirala se danas pobedom nad olimpijskom šampionkom Espinozom najpre u polufinale kategorije preko 67 kilograma na OI u Londonu, a potom i u finale ovog...\nNovaković: Ovo je moj maksimum, zadovoljan sam\n"Kako Karl Luis može da priča da se atletičari Jamajke dopinguju, kad naporno treniramo svaki dan. On je nula od čoveka", kaže Jusein Bolt.\nFilipović nije uspeo da završi takmičenje\nReprezentativka Srbije u tekvondu Milica Mandić plasirala se danas u četvrtfinale kategorije preko 67 kilograma na Olimpijskim igrama u Londonu, pošto je pobedila Talitigu Krouli iz Samoe sa 16:2.\nOI: Nikolina Moldovan treća u B finalu, ukupno 11.\nReprezentativka Srbije u kajaku Nikolina Moldovan završila je na trećem mestu današnje trke B finala jednoseda na 200 metara, što joj je donelo ukupno 11. poziciju na Olimpijskim igrama.\nOI: Marko Novaković ostao bez medalje\nReprezentativac Srbije Marko Novaković osvojio je sedmo mesto u olimpijskom finalu trke kajaka jednoseda na 200 metara sa vremenom 37,094 sekundi.\nSrbija 15. dana takmičenja u tri sporta\nNa Olimpijskim igrama u Londonu 15. dana takmičenja Srbija će imati predstavnike u tri sporta - atletici, kajaku i tekvondu.


Panasonic KX-TG6812FXB DUO bežični telefon cena, cene Srbija, prodaja Beograd Novi Sad Niš\nPanasonic KX-TG6812FXB DUO bežični telefon cene\n- PANASONIC telefon KX-TG6812FXB DUO • DECT/GAP Bežični telefon sa 2 slušalice - radi prilikom nestanka el. energije • Tehnologija smanjenog zračenja ECO dect • Belo osvetljeni grafički displej veličine 1.8&" • Spikerfon na ručnom delu • Osvetljena tastatura •... specifikacija\ncena od 5.690,00 do 6.590,00 din | prodavnica (10)\nPANASONIC telefon KX-TG6812FXB DUO • DECT/GAP Bežični telefon sa 2 slušalice - radi prilikom nestanka el, energije • Tehnologija smanjenog zračenja ECO dect • Belo osvetljeni grafički displej veličine 1,8&" • Spikerfon na ručnom delu • Osvetljena tastatura •\nEPonuda nije internet prodavnica već Vam omogućava da brzo i lako nađete Panasonic KX-TG6812FXB DUO bežični telefon po najjeftinijoj ceni. Naš cilj je da kupci budu što bolje informisani o ponudi Panasonic bežični telefon KX-TG6812FXB DUO na tržištu Srbije. Vrlo lako nalazite željeni proizvod za kategoriju Bežični telefoni cene, ne morate da lutate od sajta do sajta za Panasonic Bežični telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Panasonic KX-TG6812FXB DUO bežični telefon sa PRODAVCEM. EPonuda ne može da garantuje potpunu tačnost specifikacije i slika za Panasonic KX-TG6812FXB DUO bežični telefon. Pre kupovine, podatke za Panasonic bežični telefon KX-TG6812FXB DUO proverite na sajtu PROIZVOĐAČA.


Home > Ovdje & Sad > VolontEurope Konferenc...\nVolontEurope Konferencija, Sarajevo (10/2009)\nOsamnaesta evropska konferencija o volonterskom radu: Angažman zajednica, u organizaciji Misije OSCE-a u Bosni i Hercegovini i VolontEurope sekretarijata, održana je u Sarajevu, u periodu od 8. do 11. oktobra 2009. godine.\nNa Konferenciji su se okupili volonteri, rukovodioci, treneri, akademici, kao i donosioci odluka iz više od 20 država, koji će razgovarati o volonterskom radu. Cilj Konferencije je povećanje nivoa razmumijevanja principa volonterskog rada i promoviranje građanskog učešća u zajednicama.\nKonferencija se sastojala od nekoliko desetaka interaktivnih radionica koje su se bavile različitim aspektima volonterskog rada. Radionice će predstaviti primjere aktivnosti koje već koriste volonterske organizacije širom Evrope. Jednu od radionica imao je i izvršni direktor OIA-e Jan Z. Kulenović koji je predstavio projekt Aktivni mladi kroz koji je u protekle 4 godine prošlo preko 30.000 srednjoškolaca iz čitave BiH.\nViše informacija o konferenciji na www.oscebih.org.


TotalCar.rs » Sagrađena fabrika turbo-punjača za automobile u Novom Sadu, posao za 500 radnika\nFabrike, novi sad, proizvodnja, punjači\nNova fabrika turbo-punjača za automobile sagrađena je u Novom Sadu i u njoj će do 2024. godine biti zaposleno 500 radnika, a proizvodnja će početi od septembra.\nObjekat “CTPark Novi Sad”, čiji je zakupac kompanija “BMTS-technology”, kao jedan od vodećih proizvođača turbo-punjača u svetu, klijent je kompanije “CTP Invest”.\nUgovor između dve kompanije potpisan je početkom jula 2019. godine, radovi su počeli u avgustu te godine, a završeni su za oko osam meseci.\nObjekat fabrike je ukupne površine preko 24.000 kvadratnih metara, a kompanija “BMTS” će Novom Sadu doneti oko 500 radnih mesta. Biće napravljen Razvojno-istraživački centar za 50 inženjera i dodatnih 70 fakultetski obrazovanih radnika, dok će 380 ljudi raditi u samoj proizvodnji, rečeno je tokom obilaska fabrike.\n“Grad se dugo borio za oživljavanje industrijske zone Sever 4 i isplatilo se sve ono što smo radili u pogledu razvoja ekonomije grada. Impresioniran sam brzinom kojom je CTP Invest izgradio ovu fabriku, a posebno me raduju planovi BMTS za razvoj i proširenje poslovanja u našem gradu. Srećan sam, zadovoljan i ponosan što ovakve dve kompanije sarađuju u Novom Sadu, što je svojevrsna pozivnica za druge investitore širom sveta da upravo nas izaberu za svoj biznis”, rekao je gradonačelnik Novog Sada Miloš Vučević.\nDodao je da se početkom septembra može očekivati početak proizvodnje i najavio da će gradske vlasti nastaviti sa oživljavanjem industrijske zone Sever 4.\n“Planiramo vrlo brzo da krenemo u realizaciju prodaje preostalih, neiskorišćenih hektara gde će umesto livade, biti obezbeđen posao za nekoliko hiljada ljudi”, poručio je Vučević.\nDirektor “CTP Invest” za Srbiju Vlatko Đuriček rekao je da ta kompanija poseduje najveći integrisani sistem vrhunskih poslovnih parkova u Centralnoj i Istočnoj Evropi.\n“U Srbiji poslujemo dve godine i osam meseci i izuzetno smo zadovoljni celokupnim okruženjem i saradnjom sa lokalnom zajednicom. Do sada smo formirali više ovakvih parkova u Srbiji, a nekoliko njih je u fazi projektovanja ili izgradnje. Novi Sad ima odličan potencijal i izdvaja se kao grad sa odličnim karakteristikama koji privlači najveće klijente, poput BMTS-a”, rekao je Đuriček.\n(Foto: Tanjug/Jaroslav Pap)\nVideo: Novi BMW 840i Gran Coupe\nKo će biti novi rival Golfu u Evropi?


Najave da će Vlada FBiH deficit i dugovanja Zavodu penzijsko-invalidskog osiguranja FBiH rješavati kreditima kod komercijalnih banaka, Vladin sporazum potpisan s penzionerima pretvorile su u nemoralnu ponudu.\nU najnovijim poigravanjima penzionerima Vlada FBiH vješto izbjegava rješenje sagledati iz pravog ugla, a sporazum koji će vjerovatno ostati mrtvo slovo na papiru pečati zaduživanjem. Pri tome, ne treba zaboraviti da je glavni generator problema penzionera upravo Vlada.\nKako ova na čijem je čelu Fadil Novalić tako i sve bivše koje su 180 miliona KM od doprinosa za penzijsko osiguranje potrošile za druge namjene, a do danas niko ne zna za koje.\nUpravo tada je stvoren deficit u Zavodu koji godinama raste, za šta je opet kriva Vlada FBiH. Prije svega jer nije poduzela ništa, a ima sve zakonske mehanizme da naplati veći dio od milijardu i 350 miliona, koliki je iznos dugovanja firmi Zavodu PIO/MIO.\nJasno je da su za kolektivno sljepilo i gluhoću naspram glavnih uzročnika problema penzionera krive same vlasti, jer su omogućile svojim nesposobnim kadrovima da samo za svoju korist, a na štetu svih drugih, upravljaju institucijama koje bi trebale uvesti reda u naše živote.\nZato Novalićev sporazum i najnoviji način rješavanja problema penzionera od njih još jednom pravi žrtve korumpirane i nesposobne vlasti, a ne građane koji konačno zaslužuju dostojanstven život. U konačnici, kako neko može očekivati da ova Vlada FBiH riješi bilo kakav problem kada je i sama sebi problem.


Javni dug - javna stvar\nBeograd, 07. Novembar 2012. PR Objave: Najava -\nZahtevamo BROJAČ JAVNOG DUGA na zgradi Ministarstva finansija ili drugom javnom mestu u centru Beograda!\nMreža za političku odgovornost (MPO) u saradnji sa USAID-om i Institutom za održive zajednice (ISC) pokrenula je projekat KONTROLOR sa glavnim zahtevom upućenom Ministarstvu finansija. Smatramo da je vlast dužna da u svakom trenutku i po iskrenoj metodologiji informiše građane o tome koliko ih je zadužila zbog prevelike i iracionalne državne potrošnje. Za dug koji je prešao zakonsku granicu i koji danas iznosi preko 2200€ po građaninu, bez obzira na pol, godine i radni status, građani nisu odgovorni. Poverenje koje od njih političari dobijaju dato je da bi parama građana oni upravljali odgovorno i usmereno.\nMPO želi da pomogne političarima da poprave tešku situaciju u javnim finansijama u kojoj smo svi zajedno. Zbog toga ćemo, u okviru projekta KONTROLOR, svake nedelje slati poslanicima stranaka koje upravljaju javnim finansijama, ili imaju uticaj na njih, ekonomske materijale sa predlozima rešenja akutnih problema u toj oblasti.\nVerujemo da je Srbiju moguće preoblikovati u državu slobodnih građana i odgovornih političara. Na sajtu www.kontrolor.rs postavili smo BAROMETAR FISKALNE ODGOVORNOSTI kojim ćemo svake nedelje ocenjivati poteze i izjave funkcionera i institucija koje upravljaju našim novcem. Na istom sajtu u narednom periodu biće postavljani video-klipovi i animacije na temu javnih finansija kao i materijali koje šaljemo poslanicima. Takođe, na istom sajtu biće moguće potpisati inicijativu za postavljanje SEMAFORA JAVNOG DUGA, po uzoru na brojače koji već postoje u Njujorku, Varšavi ili Sarajevu.\nProjekat smo počeli uličnom akcijom u Zrenjaninu, a nastavili u Kragujevcu. Podršku za ovu inicijativu tražićemo i na ulicama Novog Sada, Niša i Beograda. Interes građana je da budu obavešteni o stanju u javnim finansijama koje plaćaju oni. Interes građana je odgovorna vlast.\nmreza za politicku odgovornost, javni dug, ministarstvo finansija\nLoši zakoni guše civilno društvo\nDebata o uticaju države na rad NVO: 24. decembar 2012. godine, Medija centar (Terazije 3, Beograd)... Više...\nq: 19 - t: 0.13103 sec


RTCG - Radio Televizija Crne Gore - Nacionalni javni servis :: Politika :: Zajedničkim djelovanjem do oporavka planete\n21. 09. 2021. 18:02 >> 18:03 3\nRADULOVIĆ U NJUJORKU\nNa tom događaju na najvišem nivou koji okuplja šefove država ili vlada i ministre vanjskih poslova, našu zemlju predstavlja i šef crnogorske diplomatije Đorđe Radulović.\n“Multilateralizam, međunarodna saradnja i solidarnost moraju biti podignuti na viši nivo. U tom smislu sve države koje učestvuju na Generalnoj debati moraju biti ono što UN zapravo predstavljaju, a to od nas očekuju naši građani“, rekao je ministar Radulović u Njujorku.\nKako je saopšteno iz MVP, danas je na sjednici tema „Izgradnja otpornosti kroz nadu – oporavak od COVID-19 pandemije, održiva izgradnja društava, odgovor na potrebe planete, poštovanje prava ljudi i revitalizacija UN“, a u fokusu zasijedanja biće posljedice pandemije, kao i osnaživanje multilateralizma i jačanje Ujedinjenih nacija, koje su u središtu međunarodne saradnje i globalnog odgovora.\nJedan od najznačajnijih događaja koji se organizuje pod okriljem UN predstavlja priliku za potvrdu posvećenosti Crne Gore principima i ciljevima UN, miru i bezbjednosti, poštovanju ljudskih prava i dostizanju održivih razvojnih ciljeva, kao i za dalju promociju ostvarenih rezultata i prioriteta na unutrašnjem i vanjskopolitičkom planu, jačanje pozicije i vidljivosti naše države u UN i unapređenje bilateralnih odnosa sa državama učesnicama.\nPosjetu Njujorku, ministar Radulović otpočeo je juče položivši cvijeće i poklonivši se žrtvama terorističkih napada koji su se u Sjedinjenim Državama dogodili prije dvadeset godina. Komemorativni sastanak povodom obilježavanja godišnjice organizovali su UN Centar za borbu protiv terorizma i Memorijalni centar 9/11.\nNavodeći da je jedna od tema Generalne debate GS UN borba protiv terorizma, ministar Radulović poručio je da je prisustvo Crne Gore „još jedna potvrda da bezrezervno dijelimo ciljeve UN i da zajedno sa našim susjedima, partnerima i prijateljima radimo na oporavku zarad budućnosti naših država, građana i naše djece“.\nKako je najavljeno iz MVP, u nastavku agende, šef crnogorske diplomatije imaće više bilateralnih susreta, dok će narednih dana učestvovati na brojnim multilateralnim sastancima koji se organizuju na marginama zasijedanja.\nGeneralna skupština UN Đorđe Radulović\nNezavisni i društveno odgovorni mediji čuvari demokratije


Haradinaj još čeka američku vizu\nNacionalni molitveni doručak tradicija je stara više od šest decenija (Bela kuća, ilustracija)\nPremijer Kosova Ramuš Haradinaj i dalje čeka na američku vizu i još je neizvesno njegovo učešće na Molitvenom doručku u Vašingtonu početkom februara.\nTokom novembra i decembra prošle godine poslate su pozivnice za učešće na Nacionalnom molitvenom doručku u Sjedinjenim Državama, međutim Haradinaj još čeka odgovor za vizu, rečeno je za Radio Slobodna Evropa iz njegovog ureda za informisanje. Haradinajev zamenik Dalibor Jevtić takođe je dobio poziv i, kako nam je potvrđeno, on će prisustvovati događaju.\nHaradinaj je prethodno otkazao posetu Ajovi, gde je 11. januara trebalo da prisustvuje događaju u organizaciji komandanta nacionalne garde Timothyja E. Orra zbog toga što mu nije izdata američka viza. Umesto Haradinaja u Ajovu je otišao njegov zamenik Behdžet Pacoli.\nMnogi mediji na Kosovu povezali su odugovlačenje izdavanja vize premijeru Kosova s inicijativom o ukidanju Specijalnog suda za ratne zločine, čemu se međunarodna zajednica, predvođena Sjedinjenim Državama, oštro protivi.\nKrajem decembra, 43 poslanika su pokrenula inicijativu i predsedništvu Skupštine Kosova predala Nacrt zakona o ukidanju Specijalnog suda za ratne zločine, smatrajući monoetničkim ovaj sud koji treba da istraži navode o zločinima Albanaca nad nealbanskim stanovništvom od 1998. do 2000. godine. Haradinaj je tada izjavio da će poštovati odluku poslanika.\nU međuvremenu, Skupština je inicijativu prosledila Vladi Kosova na mišljenje, koja ima mesec dana za odgovor. Inicijativa o ukidanju suda može ponovo da se nađe pred poslanicima Skupštine kroz dva meseca.\nRamuš Haradinaj još uvek čeka odgovor za vizu\nPoziv na Molitveni doručak dobili su i predsednik Kosova Hašim Tači i predsednik Skupštine Kadri Veselji, a obojica, kako je za RSE potvrđeno iz Veseljijevog kabineta, već imaju američku vizu.\nPored njih, na Molitveni doručak pozvani su i poslanica Bljerta Kodra Deljiu iz Demokratske partije Kosova, Armend Zemaj iz Demokratskog saveza Kosova, te Slobodan Petrović iz Samostalne liberalne stranke. Kodra Deljiu inače je bila jedna od potpisnica inicijative za ukidanje Specijalnog suda, ali, kako je izjavila za RSE, ona je potvrdila učešće na Molitvenom doručku i već ima američku vizu.\nNacionalni molitveni doručak tradicija je stara više od šest decenija po kojoj se svake godine, prvog četvrtka u februaru, u zajedničkoj molitvi okupljaju predsednik SAD, članovi Kongresa, američki političari i vojni lideri, kao i ugledni gosti iz stotinjak zemlja sveta.\nTradicija organizovanja Nacionalnog molitvenog doručka počela je u vreme predsednika Dvajta Ajzenhauera 1952. Tadašnji senator Frenk Karlson iz Kanzasa je spontano pozvao Ajzenhauera u Senat na zajedničku molitvu za uspeh njegove vlade.\nPrvobitna ideja da se političari, i iz vlasti i iz opozicije, zajedno mole za mir i uspeh SAD prerasla je u organizovanje međunarodnog molitvenog doručka na koji se pored domaćih pozivaju i svetski lideri i političari da se zajednički mole za mir u svetu.\nNacionalni molitveni doručak je manifestacija koja traje nekoliko dana, okuplja oko 3.500 gostiju i sastoji se od niza sastanaka, ručkova i večera, ali je centralni događaj doručak u četvrtak na kome su govornici predsednik SAD i jedan gost čiji se identitet ne otkriva do poslednjeg časa.\nDelavi: Posledice ako se ne usvoji Zakon o Specijalnom sudu


Zakon o socijalnoj karti doneće pravedniju raspodelu socijalnih davanja – TV Kikinda\nZakon o socijalnoj karti doneće pravedniju raspodelu socijalnih davanja\nU Skupštini Srbije usvojen je Zakon o socijalnoj karti koji će omogućiti centralizovanu evidenciju o korisnicima socijalne pomoći što će dovesti do pravednije raspodele socijalnih davanja. Aleksandra Čolić pravnica kikindskog Centra za socijalni rad ističe da će primena novog zakona početi 1. marta naredne godine.\n-Novi zakon dovešće do toga da najugroženiji budu vidljiva kategorije. Porodice koje imaju potrebu za ovom vrstom pomoći moći će sva svoja prava da ostvare na jednom mestu i neće morati da prikupljaju dokumentaciju – rekla je Aleksandra Čolić.\nZakon predviđa formiranje jedinstvene i celovite baze podataka o svakom pojedincu korisniku socijalnih davanja. U bazi će se nalaziti svi podaci o korisnicima od osnovnih podataka, strukture porodice i pridruženih članova, preko socio-ekonomskog statusa do imovinsko-pravnih odnosa, radne sposobnosti. Zakon je značajan i zbog raspodele novčanh davanja jer će se ona usmeravati na transparentan način i pratiće se svaki protok sredstava. To će omogućiti da se zloupotreba socijalnih davanja svede na minmum.\nOsnovica novčane socijalne pomoći je 8.626 dinara mesečno, za svako odraslo lice u porodici je 50 odsto ovog iznosa, a za svako dete 30 procenata od osnovice. Od 1. marta Centar za socijalni rad organizuje medijaciju odnosno alternativni način rešavanja spornih pitanja. Medijacija se sprovodi uz pomoć udruženja „Rod“ i finansijsku podršku gradske uprave. Od 1. marta do 1. juna ona je besplatna i svima kojima je ova podrška potrebna mogu da se jave Centru za socijalni rad.\nmart 3, 2021 Aleksandra Djuran\nDruštvo, Kikinda na webuCentar za socijalni rad , kikinda\n← Ugostitelji nisu kršili mere tokom vikenda, pokazale inspekcijske kontrole Gojković održala sastanak sa predstavnicima novinskih udruženja →


Zoran Radojičić dr Nemanja Zarić Jugoslav Kiprijanović Ratko Rakonjac Goran Milenković Milutin Ilić Sima Simić Vladan Dimitrijević Stefan Aksović Dragana Milićević\nUtorak, 07.05.2019 14:01\nLider Dveri je na KZN u Čačku dao presek prethodnih nekoliko meseci protesta uz zaključak da je najvažnije to što se stvorila opoziciona javnost i što je opozicija pokazala političku odgovornost u odnosu na vlast. On je govorio i o Svetskom danu porodice koji će Dveri obeležiti.\n„Za ovih više od 5 meseci urađeno je mnogo. Ujedinjena opozicija, a pod tim mislim na opozicione stranke, sindikate, grupe građana, javne ličnosti, studente... zaista predstavlja jedan pobunjeni narod, pobunjene građane koji su spremni da se izbore sa lošom vlašću. I to je najveći dobitak – stvaranje opozicione javnosti koja je spremna da se bori za normalnu Srbiju. Druga stvar je odlučnost i istrajnost koju su građani pokazali. Oni su pravi lideri protesta.“ – rekao je Obradović.\nPrema njegovim rečima, treći i veoma važan zaključak protesta jeste da je opozicija u Srbiji uprkos ideološkim i političkim razlikama stvorila jedinstven opozicioni front koji je pokazao vrhunsku političku odgovornost u odnosu na vlast.\n„Mi imamo posla sa vlašću koja bez problema sedi sa ratnim zločincima, Tačijem i Haradinajem ali im sa druge strane ne pada na pamet da razgovaraju sa sopstvenim građanima.\nOn je govorio i o napuštanju parlamenta. „Sve dok Maja Gojković ne podnese ostavku, sve dok Igor Trifunović ne podnese ostavku nema povratka ni u republički ni u lokalni parlament. Nije sporno da se u parlamentu obave razgovori delegacije vlasti i delegacije opozicije o tome kako prevazići ovu krizu i o zahtevima koji se odnose na slobodne izbore i slobodne medije.“ – istakao je on.\nObradović je govorio i o novoj razvojnoj fazi protesta tj. o formiranju slobodne zone u Pionirskom parku u Beogradu. On je predstavio raspored dešavanja u okviru slobodne zone gde je zvaničan program od 13 do 21 čas svaki dan.\n“Jedino što nam je preostalo, da se izborimo za osnovne demokratske vrednosti jeste ulica.To znači građanska neposlušnost, demonstracije i slobodne zone u kojima će protesti trajati u nastupajućem periodu, ali će se nastaviti i centralni protest u Beogradu svake subote od 18 sati ispred terazijske česme”, zaključio je lider pokreta Dveri Boško Obradović.\nPored informacija o protestima i slobodnoj zoni, Obradović je govorio i o Svetskom danu porodice koji se obeležava 15. maja. „Dveri će posebno obeležiti 15. maj Svetski dan porodice. Za Dveri je porodična politika na prvom mestu i porodica treba da postane epicentar državnog interesovanja. To znači i borbu protiv bele kuge, i pomoć mladim bračnim parovima i porodicama sa više dece, pomoć da se reši stambeno pitanje , poresku reformu u korist porodica. To znači da onog trenutka čim stupite u brak smanjuje vam se porez na imovinu i zarade. Sa dobijanjem prvog, drugog i svakog sledećeg deteta ide dalje smanjivanje poreza. Time država podržava rađanje.“ – rekao je Obradović i pojasnio da kada kaže porodična politika ne misli samo na ljude koji su u braku ili ljude koji imaju više dece već da to podrazumeva brigu za svakog građanina Srbije i podsticanje porodičnog života i na medijima i obrazovanju, u radnim odnosima i ekonomiji.


U Somboru je u subotu, 4. jula, održan 15. Memorijal „Jovan Đuran“ u čast čuvenog somborskog saračkog majstora, kao i Takmičenje u vožnji zaprega kroz čunjeve.\nKonjički centar „Panonski topot“ organizovao je defile jahača i zaprega kroz grad, nakon čega je manifestacija nastavljena na pomoćnom terenu „Žak“, gde su dodeljena priznanja „Tragovima prošlosti“ u kategoriji zaprega i jahača i priznanja u konkurenciji „Stari fijaker“.\nNikola Đuran, ispred organizatora 15. Memorijala rekao je da se uvek trude da manifestacija dovede ljude da posete Sombor.\n„Grad Sombor uvek pomaže ovakvu manifestaciju. Mi na neki način gledamo da im vratimo nešto što može da okupi ljude dobre volje, da jednostavno ljudi sa strane dođu da posete Sombor i mi pokušavamo iz godine u godinu da dođu i ambasadori raznih zemalja, da oni vide Sombor i da nam se ponovo vrate“ izjavio je Nikola Đuran.\nIspred Grada Sombora, manifestaciju je posetio član Gradskog veća za oblast kulture i obrazovanja Nemanja Sarač.\nU vožnji zaprega kroz čunjeve oprobalo se 15 učesnika koji su došli iz Čačka, Petrovaradina, Kanjiže, Stapara, i ove godine po prvi put su učestvovala i dva Somborca, a takmičenje je održano pod pokroviteljstvom Ambasade Egipta.


Pekarska industrija u Srbiji: Više od hleba - Biznis i Finansije\nHome\tTekstoviB&F Plus\tPekarska industrija u Srbiji: Više od hleba\nPekarska industrija u Srbiji: Više od hleba\nby bifadmin 18. decembra 2014.\nNa prvi pogled, domaće pekarsko tržište nije preterano komplikovano: najviše se proizvodi i prodaje hleb, koji je samo u prošloj godini bio zaslužan za 92% ukupnog prometa u tom delu prehrambene industrije. Sa druge strane, to je tržište na kome se za svoje mesto bori čak 120 industrijskih pogona za proizvodnju hleba (pošto gotovo svaki grad u Srbiji ima „svoju“ fabriku hleba) i još 1.700 malih pekara. Takva situacija prosto priziva ukrupnjavanje, koje se uveliko dešava.\nMeđu najagilnijim učesnicima u tom procesu je kompanija Don Don, koja je u Srbiji prisutna od 2008. godine, i do sada je na ovo tržište uložila 35 miliona evra. Don Don je, pored osnovnog i najvećeg proizvodnog pogona PDM u Pudarcima, nadomak Beograda, koji je kupio 2008. godine, preuzeo ili uzeo u zakup i pogone Žitoprodukt Zrenjanin, Žitopek Niš i Fidelinka pekaru u Subotici kao i „gradske“ pekare u Jakovu, Leskovcu, Vrnjačkoj banji, Kraljevu i Svrljigu. Kako najavljuju, uskoro treba očekivati još jednu veliku akviziciju.\n„Do dolaska Don Dona, pekarstvo je u Srbiji bilo čisto lokalni biznis. Svaki grad ili opština imali su svoju pekarsku industriju koja je pokrivala samo potrebe lokalnog tržišta, na dosta niskom nivou ponude i kvaliteta“, kaže direktor marketinga i razvoja u Don Donu, Nenad Đorđević. „Danas je, bar u našem sistemu, pekarski posao objedinjen na nivou cele zemlje, pre svega uvođenjem novih visokih standarda kvaliteta u proizvodnji, ali i centralizacijom proizvodnje i nabavke pšenice i brašna. To podrazumeva složen sistem koji uzima u obzir sve karakteristike lokalnih tržišta vezanih za vrste proizvoda, njihove oblike, načine pakovanja i izlaganja. Stalno unapređujemo asortiman, uz rigoroznu kontrolu kvaliteta sirovina i gotovih proizvoda.” Đorđević objašnjava da je politika kompanije uvek bila i da ostane dosledna lokalnoj pekarskoj tradiciji i navikama potrošača.\nHleba kakav Vam treba\nPonuda hleba je pre 2008. bila poprilično skromna. Moglo je da se bira između belog, polubelog i crnog, uz konstantnu sumnju da je kod nepoštenih proizvođača hleba tamnije boje za „kvalitet“ zaslužnija kafa nego odgovarajuće brašno. Da bi domaći kupci počeli ozbiljno da razmišljaju o kvalitetu hleba, proizvođači su morali da ulože u njihovu edukaciju – a kao najzahvalnija ciljna grupa pokazali su se oni koji, osim kvaliteta i cene, traže od hleba da bude- zdrav. Don Don je, kaže Đorđević, brzo procenio da je došlo vreme da kupce u Srbiji navikavaju da je hleb više od pukog sredstva za punjenje stomaka. “ U narednom periodu biće dosta inovacija u proizvodnom programu, pre svega novih vrsta hleba. Posebno ćemo se orijentisati na proizvodnju funkcionalnih hlebova koji imaju napredna nutritivna i zdravstvena svojstva” najavljuje Đorđević.\nNi njihovi konkurenti na tom polju nisu sedeli skrštenih ruku. Kompanija Trivit Pek je još 2008. godine procenila da je došlo vreme da se tržištu ponudi pekarski proizvod koji doprinosi zdravlju. Tako je i kod nas stigao „hleb bez brašna“ – Tonus – koji je i danas njihov najtraženiji proizvod. „ U početku je bilo izuzetno teško uveriti ljude da nije u pitanju prevara i da hleb ne mora biti na listi „štetnih“ namirnica“, priča nam asistent direktora prodaje za Trivit grupu Milena Jakšić. „Zahvaljujući velikim ulaganjima u marketing, uspeli smo da upoznamo tržište sa Tonus hlebom koji se pravi od pšeničnih klica, a najbolja reklama su nam bili i ostali zadovoljni potrošači. Danas je Tonus hleb brend koji učestvuje sa tek nešto manje od 40% u ukupnom prometu hleba u okviru kompanije.“ Naša sagovornica kaže da je Trivit razvio i celu paletu Tonus proizvoda koji odgovaraju zahtevu tržišta za „zdravim pecivom“, te da nude i kifle, pogačice, zemičke i slične proizvode, uvek imajući na umu da su dnevna peciva najtraženija, a pogotovu na tržištu gde cena donosi prevagu pri kupovini. Milena Jakšić ipak naglašava strategija Trivit grupe nije snižavanje cena, već izgradnja brenda koji će kvalitetom opravdati cenu.\nMesto na polici\nOsim promena u asortimanu i kvalitetu, poslednjih godina različite vrste hleba i peciva postale su daleko dostupnije u velikim trgovinskim lancima, koji su u najmanju ruku vizuelno transformisali svoja odeljenja za prodaju hleba, a u većini slučajeva su otvorili i sopstvene pekare. O tome kako hleb i peciva dolaze do njihovih rafova, u kompaniji Delhaize Srbija odgovaraju – tako što proizvođači moraju da ispune stroge kriterijume. „Ukoliko postoji tržišna potreba da se u našim pekarama nađe i neki novi asortiman proizvoda, vršimo analizu zastupljenosti na tržištu, ponuđenih komercijalnih uslova i proveravamo i da li proizvođač ispunjava naše kriterijume bezbednosti i kvaliteta. Zahtevi koje postavljamo pred proizvođače podrazumevaju ispunjavanje strogih parametara bezbednosti, kvaliteta, nutritivnih karakteristika, a posebnu pažnju posvećujemo i deklarisanju odnosno preciznom informisanju potrošača o svojstvima proizvoda a podrazumeva se i ispunjavanje apsolutno svih neophodnih uslova za očuvanje kvaliteta i bezbednosti u procesu distribucije ka našim radnjama, izlaganja i prodaje krajnjem potrošaču” kažu u Delhaize Srbija.\nHleb i peciva naših proizvođača sve su prisutniji i na tržištima u regionu, a je tokom prošle godine, pored tradicionalnog izvoza pšenice i kukuruza, put susednih zemalja otišlo čak 11.000 tona uglavnom smrznutih peciva. Među njima su i Don Donovi proizvodi. „Iz našeg pogona „Fidelinka pekara“ u Subotici, smrznuto pecivo putuje u sve zemlje regiona. Prodorom na tržište Evropske unije pokazali smo da možemo biti ravnopravni konkurenti, uz poštovanje strogih zakonskih regulativa koje se tiču bezbednosti i kvaliteta na tom području. U narednom periodu jedan od akcenata će biti na širenju inostranog poslovanja i stvaranju novih tržišta. Čeka nas puno izazova, ali im se radujemo“ optimista je Nenad Đorđević. Milena Jakšić iz Trivit grupe kaže da je kompanija za sada prisutna u Crnog Gori, preko kompanije Trivit CG u Nikšiću (nekadašnji Nikpek). U modernizaciju pogona u Nikšiću uloženo je 2,2 miliona evra, zaposleno je 50 radnika a sama kompanija crnogorsko tržište smatra obećavajućim i brzorastućim. “Razmotrićemo sve šanse za proširenje u narednom periodu i nadamo se da će i naredni poslovi biti uspešni kao postojeći. Pekarsko tržište u Srbiji se odlikuje velikom konkurencijom u svakom segmentu“ zaključuje naša sagovornica, koja veruje da će u narednom periodu naglasak biti na širokom asortimanu proizvoda. I Don Donu i Trivitu na ruku idu očekivanja Euromonitora: njihova analiza kaže da je domaće tržište zasićeno „običnim“ hlebom, i da na njemu ne treba planirati značajniji rast. Oni čak očekuju smanjenje potrošnje hleba u korist „zdravijih“ opcija u ishrani dok rast očekuju u segmentu peciva i kolača.\nBudžet: Planirano zaduživanje 706,6 milijardi u 2015.


Haradinaj: Sastanak u Berlinu važan za viznu liberalizaciju\nPredstojeći sastanak u Berlinu na kome će učestvovati i predsednici i premijeri Kosova i Srbije neće doprineti postizanju konačnog sporazuma između Kosova i Srbije smatra premijer Kosova Ramuš Haradinaj. On se nakon sednice Vlade Kosova osvrnuo i na nedavne smene članova Vlade iz Srpske liste rekavši da su Vesna Mikić i Ivan Todosijević sami sebe smenili svojim izjavama.\nPremijer Kosova Ramuš Haradinaj rekao je da je predstojeći sastanak u Berlinu gde će pored predsednika i premijera Kosova biti i predsednik i premijerka Srbije, veoma važan, ali da ne očekuje da će on doprineti postizanju konačnog sporazuma između Kosova i Srbije.\n"To je ozbiljan sastanak i dobro je što će ovaj sastanak voditi kancelarka Merkel i predsednik Makron. Sastanak 29. aprila je jedna mogućnost da se krene napred sa liberalizacijom viznog režima. Ja nemam nekakvo predviđanje nekog potencijalnog sporazuma sa Srbijom sa ovog sastanka. Vi znate da smo mi izglasali državnu delegaciju i postoje ljudi koji vode te pregovore”, rekao je Haradinaj\nKomentarišući izjavu predsednika Srbije Aleksandra Vučića “da bi voleo da Srbi sa severa izađu na izbore, a kad pobede mogu već sutradan opet da podnesu ostavke”, Haradinaj je rekao da bi u tom slučaju najviše ispaštali građani tih opština.\n“Ako oni odluče ponovo, to se zna, procedura, ponovo na izbore, nema kako drugačije, ali mislim da nije pametno da se pravi takva situacija da građani te opštine nemaju odlučujućeg gradonačelnika, koji ne troši samo budžet, u principu investira taj budžet, on je predviđen za taj narod”, rekao je Haradinaj\nUpitan da prokomentariše dosadašnju smenu dvojice ministara i zamenice ministra pravde iz Srpske liste, premijer je kazao da je razrešio samo ministra poljoprivrede Nenada Rikala iz političkih razloga.\nIstovremeno, prema njegovim rečima, ministar administracije lokalne samouprave Ivan Todosijević i zamenica ministra pravde Vesna Mikić smenili sami svojim izjavama povodom 20 godina od NATO bombardovanja Savezne Republike Jugoslavije.\n„Nemam nikakav plan ko će biti sada na mesto gospodina Todosijevića. Iznenađen sam njegovim govorom, nisam verovao, neko mu je napisao izgleda, inače on je veoma korektan čovek i zna i radi ovde i zna ljude, ali ko zna šta se desilo“, rekao je Haradinaj.\nPremijer Kosova govorio je i o migraciji građana u zemlje zapadne Evrope, ukazavši da se sa tim fenomenom suočavaju i pojedine članice Evropske unije. Haradinaj je rekao da Vlada Kosova nema rešenje za problem nezaposlenosti i odlazaka ljudi sa Kosova.\nMekalister za RSE: EU ne učestvuje aktivno u debati o razgraničenju


Oglašavanje na LASTINIM autobusima, jedan od ekonomičnijih načina reklamiranja brenda – Plodna Zemlja\nFoto: SP "Lasta"\nSaobraćajno preduzeće “Lasta” sa voznim parkom od 900 autobusa sa pokrivenošću gotovo cele zemlje svojim linijama, pravi je izbor za promociju brenda. Osim prisutnosti na području cele Srbije, “Lastini” autobusi saobraćaju, i u zemljama regiona, kao i Evrope.\nOglasne poruke na autobusima neprestalno su izložene javnosti i integrisane su u svakodnevni život potrošača. Pokretne oglasne poruke svojom dinamikom kretanja skrenuće pažnju pešaka i vozača automobila i svih učesnika u saobraćaju, pa čak i građana kojima su stanovi okrenuti ka gradskim saobraćajnicama.\nAutobusko oglašavanje doseže do potrošača do kojih drugi tradicionalni mediji ne uspevaju. S obzirom na to koliko je ubrzan životni tempo i stalnu pokretljivost, kao i sve manje zadržavanje uz klasične elektronske medije: televizor ili radio, oglasni prostor na autobuskim površinama čini izvanrednu dopunu markentiškoj kampanji, a vrlo je uspešan i kao samostalni promotivni medij.\nFoto: SP “Lasta”\nOglas biće vidljiv na “Lastinom” autobusu i do 24 časa dnevno, sedam dana u nedelji u ugovorenom vremenskom periodu oglašavanja i predstavlja jedan od ekonomičnijih načina promocije brenda.\nU Beogradu, na velikom broju gradskih saobraćajnica sa najvećim procentom frekventnosti su “Lastini” autobusi. Oni učestvuju u prevozu putnika na prigradskim, lokalnim i gradskim linijama. S obzirom da se Beogradska autobuska stanica nalazi u užem gradskom jezgru, gde se slivaju ključne gradske saobraćajnice, odakle polaze/dolaze i svi Lastini autobusi na međugradskim i međunarodnim linijama, takođe utiču na najveći procenat zastupljenosti njenih autobusa u javnom drumskom saobraćaju.\nLastini autobusi su prisutni i beogradskim opštinama: Mladenovcu, Obrenovcu, Lazarevcu, Sopotu i Barajevu, ali i u većim gradovima Srbije: Nišu, Smederevu, Smederevskoj Palanci, Valjevu, Inđiji, Staroj Pazovi i Aranđelovcu, gde “Lasta” ima svoje poslovne organizacije, autobuske stanice i poslovnice.\nAutobusi su gradsko-prigradskog tipa u solo i zglobnoj varijanti, ali i turističkog i visokoturističkog tipa: solo i dabl dekeri.\nUkoliko ste zainteresovani za oglašavanje kontaktirajte i pišite: office@lasta.rs ili marketing@lasta.rs\nTagoviAutobusi Oglašavanje SP "Lasta"\nStabilnost poslovanja NELT u doba COVID-19 i iskorak ka digitalizaciji


05. decembar 2017. 17:30\n- Ponosan sam na Šapčane, na meštane 24 mesne zajednice, jer je 40 odsto njih odlučilo da u njemu učestvuje. Ponosan sam na činjenicu da su potpuno slobodno odlučili da u njemu učestvuje, na najneposredniji mogući način i izraze svoju volju, a to je ono što smo hteli da čujemo od početka - šta je prava narodna volja, šta je to za njih najvažnije. Svi projekti koji su dobili podršku ući će u budžet grada Šapca za sledeću godinu i svi će biti završeni u prvoj polovini 2018. godine. Velika i važna stvar se dogodila u nedelju, prvi put u istoriji našega grada i Srbije, građani su na najneposredniji način potpuno slobodno izrazili svoju volju i rekli šta im je najpotrebnije. Nije bilo nepravilnosti ni na jednom od biračkih mesta. To je velika stvar i to je napredak u demokratiji Srbije. Šabac ovom politikom može da bude dobar primer svim gradovima i opštinama. Najbolja gradska uprava je samouprava u kojoj građani slobodno odlučuju i u kojoj građani znaju najbolje šta je za njih najvažnije, istakao je Zelenović.\n- Bilo je i onih koji su juče, kada su videli da meštani njihovih sela idu na glasanje, želeli da se upišu u spiskove. Zato im predlažemo da se već od danas upišu na spisak učesnika, kako bi naredne godine mogli da glasaju ili predlažu. Imamo primer Tabanovića, u kom se najviše meštana izjasnilo da je potrebno da se zida crkva u centru sela, dok su u Donjoj Rumskoj saglasni da se novac od poreza troši za uređenje prilaza groblju. U Drenovcu su odlučili da najviše sredstava ulože u sređivanje atarskih puteva, a u Duvaništu za uređenje školskog dvorišta i popravku puteva izjasnio se isti broj građana. Važno je da kada se predlozi saberu, zbir zaokruženih predloga ne prelazi iznos kojim ta mesna zajednica raspolaže, podvukla je Jelena Topalović Petrović.


Zamjenik ministra vanjskih poslova Bosne i Hercegovine Josip Brkić sastao se sa prvim potpredsjednikom Komiteta regiona Evropske unije Markkuom Markkulaom\nZamjenik ministra vanjskih poslova Bosne i Hercegovine Josip Brkić sastao se, 05. decembra 2017. godine u Briselu, sa prvim potpredsjednikom Komiteta regiona Evropske unije Markkuom Markkulaom.\nZamjenik ministra Brkić informisao je potpredsjednika Markkulau o aktivnostima Bosne i Hercegovine na putu evropskih integracija, i istaknuo opredijeljenost BiH za punopravno članstvo, te izrazio uvjerenje da će odgovori na Upitnik Evropske komisije biti dostavljeni u skorije vrijeme. Informisao je sagovornika o aktuelnim političkim dešavanjima u Bosni i Hercegovini napomenuvši da će političke nesuglasice u zemlji biti prevaziđene u cilju ostvarivanja napretka prema Evropskoj uniji.\nZamjenik Brkić izrazio je očekivanje da će evropska strana razmotriti svrsishodnost dostavljanja Bosni i Hercegovini Upitnika II koji neće donijeti novi uvid u stanje u BiH a oduzet će vrijeme što je važno izbjeći radi održavanja pozitivnog zamaha u odnosima BiH i EU. Zatražio je potporu Komiteta regiona u aspiraciji Bosne i Hercegovine da nakon dostavljanja odgovora na Upitnik, Evropska komisija izradi Mišljenje (Avis) o zahtjevu za članstvo BiH u EU kako bi BiH što prije dobila kandidatski status. Također se zahvalio na podršci Komiteta kroz kontinuirane i javne rasprave o proširenju EU na regionalnom nivou kao i diljem Evrope čime se osigurava da evropska perspektiva tih zemalja ostane na dnevnom redu u EU.\nPotpredsjednik Markkula je informisao zamjenika Brkića da Komitet regiona Evropske unije svake godine organizuje konferenciju, sa nizom aktivnosti, pod nazivom Enlargement day, u cilju podrške zemljama zapadnog Balkana. Ideja je da se naredne godine konferencija održi u saradnji sa Evropskom komisijom, uoči planiranog Samita EU – zapadni Balkan, tokom predsjedavanja Bugarske Vijećem EU, te da na taj način Komitet regiona pruži dodatnu podršku zemljama zapadnog Balkana.\nU razgovoru sa prvim potpredsjednikom Markkulaom zamjenik Brkić pozdravio je usvajanje Mišljenja Komiteta regiona Evropske unije o Strategiji proširenja u kojem se za BiH izražava zadovoljstvo činjenicom da se zemlja vratila na pravi put te da je EU prepoznala unutrašnju specifičnost zemlje i dala podršku naporima zemlje u procesu evropskih integracija.


Izgradnja diljem Srbije - Gradjevinarstvo.rs\n15.08.2011. | Ljubinka Račić, Zlatko Čonkaš | Press\nPosle 30 godina Beograd je dobio novi most, a širom Srbije gradi se ili će uskoro početi da se gradi još nekoliko velikih mostova. Pored toga, u toku su radovi na još najmanje desetak važnih infrastrukturnih projekata, poput saobraćajnica, elektrana, hidrocentrala... Dnevni list Press je istraživao gde su najveća gradilišta u Srbiji.\nTrenutno se radi na 250km drumskog Koridora 10, a tenderi za još 80km biće završeni u narednih mesec dana. Za dve-tri godine Beograd će, pored nedavno spojenog mosta na Adi, imati i most koji će spojiti Zemun i Borču, obnovljenu Gazelu i prvu liniju metroa, dok će Srbija dobiti najveći akvapark na Balkanu, prvu solarnu elektranu, prvu samoodrživu zgradu, kompletno obnovljenu rafineriju u Pančevu...\nDiplomirani građevinski inženjer Dušan Bogojević iz Ministarstva za infrastrukturu podseća da će uskoro početi gradnja novog Žeželjevog mosta u Novom Sadu, dok će most preko Beške, trenutno najduži koji se gradi u Evropi, vredan oko 40 miliona evra, biti potpuno završen i otvoren za saobraćaj 1. oktobra.\n"Žeželjev most, vredan 45 miliona evra, biće drumsko-železnički, a završetak radova predviđen je za 2013. godinu", kaže Bogojević. Ovaj most će se graditi na temeljima starog, srušenog za vreme NATO bombardovanja, imaće dva koloseka i dve kolovozne trake za drumski saobraćaj sa pešačkim i biciklističkim stazama. Biće dugačak 474m i širok 31m, i biće izgrađen od čelične konstrukcije, sa dva luka i jednim rečnim stubom. "Pre njega, tačnije do avgusta 2012. godine, trebalo bi da bude završen most preko Velike Morave, na pruzi Jagodina - Paraćin. Radovi vrede 8,88 miliona evra, a započeti su u februaru", rekao je Bogojević.\nU toku su radovi na nekoliko deonica na Koridoru 10 čiji se završetak očekuje ove, sledeće i 2013. godine. "Radovi su u toku na autoputu E-75, na deonici Horgoš - Novi Sad. Projekat se finansira iz budžeta, a trebalo bi da bude završen u oktobru ove godine. Radi se i na obilaznici oko Novog Sada, sa pristupnim saobraćajnicama i petljama Zrenjanin i Novi Sad, kao i na oko 12km trase Horgoš - Beograd", navodi Bogojević.\nIz kredita EIB-a i EBRD-a finansiraju se radovi na obilaznici oko Beograda. "Ukupna dužina obilaznice, od petlje Batajnica do Bubanj potoka iznosi 57,5km. U toku su radovi na petlji Batajnica vrednosti oko 40 miliona evra, a završetak je planiran za novembar 2012. godine. Vrednost radova deonice od petlje Batajanica do petlje Dobanovci je oko 35 miliona evra. Septembar sledeće godine je rok za završetak radova na deonici Orlovača - tunel Straževica", nabraja Bogojević.\nDržavni sekretar za rudarstvo i energetiku Dušan Mrakić navodi da je u toku velika revitalizacija Rafinerije Pančevo, koju finansira ruski Gazprom, a radovi vredni 550 miliona evra trebalo bi da budu završeni krajem 2012. godine.\n"Naredne godine bi trebalo da počnu radovi i na TE Kolubara, TENT-u, u Kostolcu, zatim izgradnja nove gasne elektrane u Novom Sadu, čija je vrednost 200 miliona evra. Započeta je i revitalizacija hidrocentrala Đerdap i Bajina Bašta, a 2012. gradiće se hidrocentrala na Limu, nove elektrane na Drini, biće rehabilitovana HE Zvornik...", navodi Mrakić.\nNikola Hajdin: Beograd će izgledati fantastično\nPredsednik SANU, građevinski inženjer Nikola Hajdin, smatra da će Beograd i Srbija posle realizacije svih ovih projekata izgledati fantastično. "Most preko Save jedan je od najvećih projekata u oblasti mostogradnje. Slična investicija biće most od Zemuna do Borče. Ne treba zaboraviti ni obilaznicu oko Beograda, koja će imati nekoliko mostova. Beograd planira i metro, a i on će imati most koji će biti blizu postojećeg Brankovog mosta", kaže akademik Hajdin.\nU Beogradu, kako navodi pomoćnik direktora Agencije za investicije i stanovanje Beograda Dragan Ivanović, sledeća godina biće godina intenzivne izgradnje.\nU pripremi je nekoliko velikih projekata, a gradonačelnik Dragan Đilas najavio je kapitalni projekat metroa, čija bi prva linija trebalo da bude u funkciji od 2016.\nNa severu Srbije, u Bačkom Petrovcu, niče najveći i najsavremeniji akva-park na Balkanu, koji će početi da radi već krajem avgusta. Akvapark će raditi 24 sata dnevno, do oktobra će u funkciji biti samo spoljašni sadržaji, dok će izgradnja zatvorenog dela kompleksa početi tada. U sastavu kompleksa na 20ha biće vodeni tobogani, jedinstveni bazeni za decu i odrasle, rafting na podivljaloj reci, lenja reka, relaks bazeni, sportovi na pesku, biciklistička staza, tereni za mini golf, tenis, košarku, rukomet i fudbal. Ukupna vrednost projekta je 22 miliona evra. Investitor je slovačko preduzeće Aqua Therm Invest koje u već izgradilo dva takva centra.\nVeliki projekti u Srbiji\nRekonstrukcija Gazele - 2012.\nMost Zemun - Borča - proleće 2014.\nObilaznica oko Beograda, od petlje Batajnica do Bubanj Potoka - novembar 2012.\nDeonica obilaznice petlja Batajanica - petlja Dobanovci\nDeonica obilaznice Orlovača - Tunel Straževica - septembar 2012.\nVeliki stambeni kompleks na Voždovcu - jesen 2012.\nBeogradski metro - prva linija 2016.\nAutoput Kelebija - Subotica - oktobar 2011.\nAutoput Horgoš - Novi Sad - oktobar 2011.\nBački Petrovac, akva-park - avgust 2011.\nŽeželjev most - novembar 2013.\nObilaznica oko Novog Sada (petlje Zrenjanin i Novi Sad) - septembar 2011. i jun 2012.\nNovi Sad, naučno-tehnološki park\nNovi Sad, izgradnja nove gasne elektrane\nSremski Karlovci, samoodrživa zgrada - jul 2012.\nMost kod Beške - 1. oktobar 2011.\nObnova Rafinerije Pančevo - 2012.\nRadovi na TE Kolubara, u TENT-u i Kostolcu\nAutoput E-763, Ub - Lajkovac - kraj 2011.\nMost preko Kolubare - kraj 2011.\nObnova hidrocentrala Đerdap i Bajina Bašta\nHidrocentrale na Limu - 2015.\nZlatibor, prva solarna elektrana - završetak prve faze 2012.\nŽeleznički most preko Velike Morave (pruga Jagodina - Paraćin) - avgust 2012.\nAutoput E-75: Niš - granica sa Makedonijom (Vladičin Han - Donji Neredovac, Grabovnica - Grdelica, Donji Neredovac - Srpska kuća) - 2012.


Širom RS-a u toku masovna vakcinacija bez naručivanja - Zvornicki.ba\nDomovi zdravlja širom bosanskohercegovačkog entiteta Republika Srpska (RS) organizovali su masovnu vakcinaciju stanovništva protiv koronavirusa bez prethodnog zakazivanja termina, javlja Anadolu Agency (AA). Vakcinacija se obavlja na punktovima po opštinama, a građanima je trenutno na raspolaganju pet vrsta vakcina AstraZeneca, Sinopharm, Sinovac, Sputnik V i Pfizer.\nMasovna vakcinacija se odvija po principu da domovi zdravlja naprave raspored po danima kada će se vršiti vakcinacija kojom vrstom vakcina i o tome obavijeste građane koji potom biraju koji dan će doći na vakcinaciju. U Banjaluci je juče u prvoj smjeni na vakcinalnom punktu u hali “Banjalučkog velesajma” vakcinisan je 481 građanin. Prema podacima banjalučkog Doma zdravlja, u periodu od 14 do 19 časova, predviđenom za vakcinaciju bez prethodnog zakazivanja termina, vakcinisano je 605 građana prvom dozom ruske vakcine Sputnik V.\nDanas se na ovoj lokaciji nastavlja vakcinacija bez prethodnog zakazivanja termina u periodu od 9.30 do 19 časova vakcinom kineskog proizvođača Sinopharm. Istovremeno, Institut za javno zdravstvo RS-a i Zavod za medicinu rada i sporta vakcinišu prosvjetne radnike, zaposlene u Ministarstvu unutrašnjih poslova, te svakodnevno organizuju vakcinaciju u nekoliko preduzeća.\nEpidemiolozi u RS-u trenutno su zadovoljni odzivom građana na pozive za vakcinaciju, a ministar zdravlja i socijalne zaštite RS-a Alen Šeranić poziva sve građane da se jave domovima zdravlja i da provjere kada i na koji način mogu da se vakcinišu. Cilj je da se tokom perioda stabilne epidemiološke situacije svi zdravstveni kapaciteti iskoriste za imunizaciju, kako bi do jeseni bio vakcinisan što veći broj stanovnika, a entitetske vlasti u više navrata pozvale su građane da se vakcinišu navodeći da u RS-u ima dovoljno vakcina. Prema posljednjim objavljenim podacima, u RS-u je od početka vakcinacije prvom dozom vakcinisano više od 192.000 osoba, a drugom dozom više od 110.000 građana. Osim toga, dio stanovništva vakcinisao se i u Republici Srbiji.


октобар 2021 - INSTITUT ZA MODERNO OBRAZOVANJE\nCNIRBy Milica Zoric Friday October 29th, 2021\nSa zadovoljstvom vas obaveštavamo da je u okviru LINK obrazovne alijanse otvoren najmoderniji Centar za naučnoistraživački rad i izdavačku delatnost (CNIR), koji će akumulirati naučnu snagu na nivou LINK ustanova i pružiti resurse i konsultantsku pomoć kako bi svi naši profesori uspešnije upravljali svojom akademskom i naučnom karijerom. Centar je namenjen redovnim i vanrednim profesorima,…\nARHIVA PREDAVANJABy Aleksandra Karadzic Friday October 29th, 2021\nTema medijske pismenosti je široka i daje mnogo materijala za rad, a mi ćemo je u okviru ovog predavanja pokrenuti i otkriti niz najznačajnijih i najaktuelnijih stvari. Predavač će pričati o svemu onome što zahteva promenu, prilagođavanje i usavršavanje kada je reč o medijskoj pismenosti u specifičnim uslovima u kojima smo se svi zajedno našli i koji nas teraju da razmišljamo na nov, savremen i praktičan način.\nLINK OBRAZOVNA ALIJANSA među ključnim institucijama u digitalnom obrazovanju: SELFIE FORUM 2021 Sedmog i osmog oktobra 2021. godine Zajednički istraživački centar Evropske unije u saradnji sa Generalnim direktoratom za obrazovanje, omladinu, sport i kulturu uz doprinos Generalnog direktorata za zapošljavanje, socijalna pitanja i inkluziju organizovao je drugi po redu SELFIE forum i okupio…\nPartneri “dBias” projekta prvi put na okupu uživo U periodu od 29.09. do 03.10. održan je jedan u nizu, ali prvi uživo, sastanak timova uključenih u „The Art of De-biasing (dBias)” projekat. Nestabilnost epidemiološke situacije, podrazumevala je neizvesnost koja je pratila pripreme za sastanak, ali i potrebu za pažljivim planiranjem i organizovanjem onih aspekta…\nARHIVA PREDAVANJABy Aleksandra Karadzic Tuesday October 12th, 2021


MOMIROVIĆ:"Čista Srbija" najveći ekološki projekat u istoriji zemlje - Kolubarski Info\nMOMIROVIĆ:”Čista Srbija” najveći ekološki projekat u istoriji zemlje\nU organizaciji Ministarstva građevinarstva, saobraćaja i infrastrukture u Istraživačkoj stanici Petnica počeo je dvodnevni skup “Petnica 2022”, posvećen pre svega projektu “Čista Srbija”, kojem je prisustvovao ministar građevinarstva, saobraćaja i infrastrukture Vlade Republike Srbije Tomislav Momirović.\nNa skupu su predstavnici više od 30 lokalnih samouprava iz cele Srbije, na čijoj teritoriji će u naredne četiri godine biti realizovan posao vredan četiri milijarde evra sa ciljem poboljšanja ekološke slike države.\n“Danas smo u Petnici kako bismo predstavili najveći ekološki projekat u istoriji ove zemlje. Naš plan je da u naredne četiri godine izgradimo 7.000 kilometara kanalizacione infrastrukture, više od 250 postrojenja za prečišćavanje otpadnih voda, i samo u ovoj godini Vlada Republike Srbije je predvidela više od 400 miliona evra za investicije u komunalnu infrastrukturu”, rekao je Tomislav Momirović.\nMomirović je dodao da su ovi projekti, za njega lično, od najvećeg značaja.\n“Džaba nam auto-putevi i plate od 1000 evra ako prirodu ne ostavimo čistom za našu decu. Mi to moramo da uradimo. Znate, politika predsednika Srbije ima puno uspeha, koji se ogledaju u ekonomskom rastu i očuvanju nacionalnih interesa, ali mi mislimo da je velika stvar što smo doneli odluku da našu prirodu očistimo i da naše reke budu poput reka u razvijenim zemljama Zapadne Evrope. Mi ćemo u tome uspeti”, zaključio je Momirović.


/ BISKUPOV ČOVEK\nLinden Mekintajer\tBISKUPOV ČOVEK\nDankan Mekaskil je proveo veći deo svoje karijere kao biskupov čovek za zataűkavanje skandala. Poznat kao isterivač đavola, otac Mekaskil čini da sveštenici, koji su optuženi za seksualno zlostavljanje, nestanu iz javnosti, često ih odvodeći u udaljene parohije i lokacije. Otac Mekaskil priča svoju priču, prolazeći kroz vremena i mesta iz nedavne prošlosti, sa svog izgona u Honduras 70-ih godina, do egzorcizma 80-ih. gde je bio poslat da zataška optužbu iskupovog mentora za seksualno zlostavljanje. U sadašnjem vremenu priče, otac služi kao župni sveštenik u malom mestu Krajgniš, gde je i odrastao. Tamo ga je biskup poslao da bi ga sklonio od očiju radoznalih advokata koji istražuju zataškavanja. Tako izolovan, ima i previše vremena da razmišlja, shvatajući pustoš koju su napravili sveštenici na ovim prostorima. Mekintajer, kanadski novinar-istraživač, baca svetlo na ovu uznemirujuću temu, ali ne nudi jednostavne odgovore. Mnogi od ovih uvredljivih sveštenika, su, na primer, iskorišćavali odrasle žene, ali kako kaže otac Mekaskil, ne samo seksualno. Kao sveštenik, preuzima ulogu protivnika ovoj mreži skandala, ali takođe mora isterati svoje sopstvene demone.\nRSD 596.00\tDodaj u korpu\nDankan Mekaskil je proveo veći deo svoje karijere kao biskupov čovek za zataűkavanje skandala. Poznat kao isterivač đavola, otac Mekaskil čini da sveštenici, koji su optuženi za seksualno zlostavljanje, nestanu iz javnosti, često ih odvodeći u udaljene parohije i lokacije. Otac Mekaskil priča svoju priču, prolazeći kroz vremena i mesta iz nedavne prošlosti, sa svog izgona u Honduras 70-ih godina, do egzorcizma 80-ih. gde je bio poslat da zataška optužbu iskupovog mentora za seksualno zlostavljanje. U sadašnjem vremenu priče, otac služi kao župni sveštenik u malom mestu Krajgniš, gde je i odrastao. Tamo ga je biskup poslao da bi ga sklonio od očiju radoznalih advokata koji istražuju zataškavanja. Tako izolovan, ima i previše vremena da razmišlja, shvatajući pustoš koju su napravili sveštenici na ovim prostorima. Mekintajer, kanadski novinar-istraživač, baca svetlo na ovu uznemirujuću temu, ali ne nudi jednostavne odgovore. Mnogi od ovih uvredljivih sveštenika, su, na primer, iskorišćavali odrasle žene, ali kako kaže otac Mekaskil, ne samo seksualno. Kao sveštenik, preuzima ulogu protivnika ovoj mreži skandala, ali takođe mora isterati svoje sopstvene demone. Komentari


Vlada Bahama saopštila je danas da se na njenom spisku nalazi 2.500 nestalih osoba nakon uragana Dorijan. Međutim, vlasti te zemlje dodaju da je potrebno uporediti spiskove sa ljudima koji su evakuisani ili koji se nalaze u skloništima.\nOperativni tim za praćenje realizacije projekta izgradnje Prve transverzale održao je danas prvi radni sastanak na kojem su usvojeni zaključci u cilju intenziviranja projekta izgradnje te saobraćajnice.\nTužilaštvo Bosne i Hercegovine odbilo je prijedlog sporazuma o priznanju krivnje za Ibru Ćufurovića, koji se tereti za organiziranje terorističke grupe i ratovanje na području Sirije, kazao je za Balkansku istraživačku mrežu Bosne i Hercegovine (BIRN BiH) branilac optuženog Senad Dupovac.\nČlanovi Nezavisnog sindikata djelatnika HP Mostar održali su jednosatni štrajk upozorenja zbog, kako su naveli, malih plaća, nedostatka djelatnika u proizvodnim sektorima i slabe organizacije posla.


Očekuje se da će sankcije obuhvatiti oko 30 entiteta i da će biti povezane sa naređenjem o proterivanju desetak ruskih zvaničnika iz SAD, rekao je jedan izvor.\nPored toga, SAD će objaviti i nove agresivne mere protiv trgovine ruskim državnim dugom, što će biti onemogućeno američkim finansijskim institucijama, izjavio je drugi izvor.\nBela kuća, Stejt department i američko Ministarstvo finansija za sada nisu odgovorili na zahtev za komentar.\nAmerička administracija tvrdi da je Rusija orkestrirala sajber upad u softver kompanije "Solarvinds korp", što je omogućilo hakerima da pristupe hiljadama kompanija i državnih kancelarija koje koriste proizvode ove firme.\nPredsednik "Majkrosofta" Bred Smit opisao je napad, koji je identifikovan u decembru, kao "najveći i najsofisticiraniji napad koji je svet ikada video".\nBajden poslao četiri bombardera u Norvešku i JASNU PORUKU PUTINU


Od 250 poslanika, 92 narodna poslanika imaju prebivalište u Beogradu, dok su 158 poslanika van Beograda.\nInače, za upotrebu sopstvenog prevoza utrošeno je višestruko više novca nego za zakup stana u Beogradu u prethodne četiri godine, pokazuju podaci iz parlamenta.\nZa zakup stana ukupno je u 2016., 2017., 2018. i 2019.godini utrošeno 7,4 miliona dinara neto, odnosno oko 12,3 miliona dinara bruto, dok je za upotrebu sopstvenog prevoza za isti period utrošeno oko 289 miliona dinara neto, odnosno oko 313 miliona dinara bruto.\nNadležni odbor Narodne skupštine može da odluči da se narodnom poslaniku koji nema prebivalište u Beogradu i ne koristi pravo na hotelski smeštaj na lični zahtev isplati mesečna naknada na ime zakupa stana u Beogradu, u ukupnom iznosu od 35.000 dinara neto mesečno.\nTakođe, narodni poslanik koji koristi pravo na ime zakupa stana ima pravo na naknadu za odvojen život od porodice u iznosu od 40 odsto prosečne mesečne zarade u Srbiji.\nPrema poslednjem konačnom objavljenom podatku Republičkog zavoda za statistiku, prosečna plata u Srbiji iznosi 58.513 dinara, a iz toga proizilazi da je naknada za odvojen život 23.405 dinara.